Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2023/09/121663/	ခင်ဦးမြို့နယ်တွင် ၂ နှစ်ကျော်ကာလအတွင်း စစ်တပ်က ကျေးရွာ ၇၉ ရွာကို မီးရှို့ဖျက်ဆီးခဲ့ပြီး နေအိမ် ၆၀၅၀ လုံး ပျက်စီး ဆုံးရှုံး	["ခင်ဦးမြို့နယ်တွင် ၂ နှစ်ကျော်ကာလအတွင်း စစ်တပ်က ကျေးရွာ ၇၉ ရွာကို မီးရှို့ဖျက်ဆီးခဲ့ပြီး နေအိမ် ၆၀၅၀ လုံး ပျက်စီး ဆုံးရှုံး", "ရန်ကုန်၊ စက်တင်ဘာ ၉", "စစ်ကိုင်းတိုင်း၊ ခင်ဦးမြို့နယ်တွင် ၂ နှစ်ကျော်ကာလအတွင်း အကြမ်းဖက် စစ်တပ်က ကျေးရွာ ၇၉ ရွာကို မီးရှို့ဖျက်ဆီးခဲ့ပြီး နေအိမ် ၆၀၅၀ လုံး ပျက်စီး ဆုံးရှုံးခဲ့ကြောင်း ခင်ဦးမြို့နယ် သတင်းမှန်ပြန်ကြားရေး အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "၂၀၂၁ခုနှစ် ဖေဖော်ဝါရီလ ၁ ရက်နေ့မှ စတင်၍ ခင်ဦးမြို့နယ်အတွင်း အကြမ်းဖက် စစ်တပ်က ကျေးရွာ ၇၉ ရွာကို မီးရှို့ဖျက်ဆီးခဲ့ပြီး နေအိမ် ၆၀၅၀ မီးလောင် ပျက်စီးခဲ့ကြောင်း၊ အကြမ်းဖက် စစ်တပ်က ငါးရုံကြီးရွာ၊ ရှားတောရွာ၊ ဂျပို့ရွာ တောတိုက် စာသင်ကျောင်းနှင့် မုံလှရွာ စာသင်ကျောင်း ဘုန်းကြီးကျောင်း တို့ကို ရဟတ်ယာဥ်ဖြင့် ပစ်ခတ်ခဲ့ကြောင်း သိရသည်။", "ထို့ပြင် ခင်ဦးမြို့နယ်အတွင်းရှိ အကြမ်းဖက် စစ်တပ် တပ်စွဲထားသော နေရာများမှာ ရွာသစ်ကုန်းရွာတွင် အင်အား ၅၀ ခန့်၊ အင်းပတ်ကွေ့ ဈေးတန်းတွင် အင်အား ၃၀ ခန့်၊ မြင်းဒေါင်းအရှေ့ မူးတိမ်ချောင်းတံတားတွင် အင်အား ၃၀ ခန့်၊ ပျဥ်ထောင်ရွာတွင် အင်အား ၆၀ ခန့်၊ မဒေါင်းလှရွာတွင် အင်အား ၅၀ ခန့်၊ မကျီးတုံရွာတွင် အင်အား ၅၀ ခန့်နှင့် ခင်ဦးမြို့ပေါ်ရှိ ရဲစခန်း၊ ဆေးရုံ တို့၌ အင်အား ၆၀ ခန့်တို့ဖြင့် တပ်စွဲထားကြောင်း သိရှိရသည်။", "ခင်ဦးမြို့နယ်သည် ကျေးရွာအုပ်စု ၆၄ စု ရှိပြီး ကျေးရွာပေါင်း ၁၄၇ ရွာရှိကာ အကြမ်းဖက် စစ်တပ်က ကျေးရွာ ၇၉ ရွာကို မီးရှို့ဖျက်ဆီးခဲ့ပြီး မီးဘေးသင့်ပြည်သူ ၁၀၀၀၀ ကျော်ရှိကာ နေရပ်မနေနိုင်သည့် အမြဲတမ်း စစ်ဘေးရှောင်ပြည်သူ ၅၀၀၀ ကျော်ရှိကြောင်း သိရသည်။", "အကြမ်းဖက် စစ်တပ်က ခင်ဦးမြို့နယ်အတွင်း လစဥ်စစ်ကြောင်း ထိုးနေသောကြောင့် စစ်ဘေးရှေောင် ပြည်သူများသည် စားဝတ်နေရေး လုပ်ငန်းများ မလုပ်ကိုင်နိုင်ဘဲ စစ်ဘေးတိမ်းရှောင်နေရသောကြောင့် နေ့စဥ်ဝင်ငွေ ရှားပါးလာသည်နှင့်အတူ ကုန်ဈေးနှုန်း အဆမတန် တက်လာမှုကြောင့် နေစဥ်စားဝတ်နေရေးအတွက် ရုန်းကန်နေရကြောင်း သိရှိရသည်။"]
https://yktnews.com/2023/11/132201/	ခင်ဦးမြို့နယ်တွင် ၃၄ ကြိမ်မြောက် အပြည်ပြည်ဆိုင်ရာ ကလေးများနေ့ ကျင်းပ	["ခင်ဦးမြို့နယ်တွင် ၃၄ ကြိမ်မြောက် အပြည်ပြည်ဆိုင်ရာ ကလေးများနေ့ ကျင်းပ", "ရန်ကုန်၊ နိုဝင်ဘာ ၂၀", "စစ်ကိုင်းတိုင်း ခင်ဦးမြို့နယ်အတွင်းရှိ အမျိုးသားညီညွတ်ရေး အစိုးရ ကြားကာလ အခြေခံပညာ ကျောင်းတစ်ကျောင်းတွင် နိုဝင်ဘာလ ၂၀ ရက်နေ့၌ ၃၄ကြိမ်မြောက် အပြည်ပြည်ဆိုင်ရာ ကလေးများနေ့ကို မြို့နယ်ပြည်သူ့အုပ်ချုပ်ရေးအဖွဲ့တာဝန်ရှိသူများ၊ဆရာဆရာမများ ကျောင်းသားကျောင်းသူများနှင့် ကျင်းပပြုလုပ်ခဲ့ကြသည်။", "အဆိုပါအခမ်းအနားကို မြို့နယ် အမျိုးသမီးနှင့်ကလေးသူငယ်ဆိုင်ရာတာဝန်ခံမှ ဦးဆောင်ကျင်းပခဲ့ပြီး ပြည်သူကာကွယ်ရေးအဖွဲ့များ မြို့နယ်အဆင့်တာဝန်ခံအသီးသီးမှ တက်ရောက်ကာ ကလေးသူငယ်တိုင်း အခွင့်အရေးအပြည့်အဝ ရရှိရေးနှင့်ကလေးသူငယ်ဆိုင်ရာ ကူညီစောင့်ရှောက်ရေး ဟောပြောကာ အပြည်ပြည်ဆိုင်ရာကလေးများနေ့ ပန်းချီပြိုင်ပွဲ(အလယ်တန်းအဆင့်)ကျင်းပပြုလုပ်ခဲ့ပြီး ဆုလက်ဆောင်များချီးမြှင့်ခဲ့ကြောင်း သိရှိရသည်"]
https://yktnews.com/2024/01/138476/	ခင်ဦးမြို့နယ်မှ ပြည်သူ ၃၀ ဦး၀န်းကျင်ကို စစ်ကောင်စီတပ်က မတရား ဖမ်းဆီးထား	["ခင်ဦးမြို့နယ်မှ ပြည်သူ ၃၀ ဦး၀န်းကျင်ကို စစ်ကောင်စီတပ်က မတရား ဖမ်းဆီးထား", "ရန်ကုန်၊ ဇန်နဝါရီ ၄", "စစ်ကိုင်းတိုင်း၊ ခင်ဦးမြို့နယ်မှ ပြည်သူ ၃၀ ဦးဝန်းကျင်းကို စစ်ကောင်စီတပ်က မတရားဖမ်းဆီးထားကြောင်း ဒေသသတင်းရင်းမြစ်ထံမှ သိရှိရသည်။", "ဇန်နဝါရီလ ၃ ရက်နေ့ စစ်ကိုင်းတိုင်း ခင်ဦးမြို့နယ်မှ ဒေသခံပြည်သူ ၃၀ ဦး၀န်းကျင်ကို စစ်ကောင်စီတပ်ဖွဲ့က စစ်ကြောင်းထိုးရင်း ဖမ်းဆီးသွားခဲ့ကြောင်း၊ ရေဦးမြို့နယ် ကုက္ကိုစုကျေးရွာမှ ခင်ဦးမြို့နယ်ထဲသို့ စစ်ကြောင်းထိုးလာတဲ့ စစ်ကောင်စီတပ်ဖွဲ့က အင်တိုင်း(မ)ရွာနှင့် မြင်းဒေါင်းရွာ မှ ဒေသပြည်သူ ၃၀ ဦး၀န်းကျင်ကို ဖမ်းဆီးသွားခြင်းဖြစ်ကြောင်း သိရှိရသည်။", "“ဖမ်းဆီးခံရသော ဒေသခံများမှာ ရေဦး-ခင်ဦး ကားလမ်းဘေးရှိ အင်တိုင်း(မြောက်)ရွာနှင့် မြင်းဒေါင်း ကျေးရွာများမှ ဖြစ်ပြီး သက်ကြီးရွယ်အိုများ ၊အမျိုးသမီးများ ကလေးသူငယ်များ အပါအဝင် ယာတောများတွင် တောင်သူလုပ်နေသူများပါ ရုတ်တရက် ဖမ်းဆီး ခြင်းခံခဲ့ရကြောင်း သိရပါတယ်”ဟု ခင်ဦးမြို့နယ်သတင်းမှန်ပြန်ကြားရေးအဖွဲ့က ထုတ်ပြန်ထားသည်။", "စစ်ကောင်စီတပ်ဖွဲ့၏ စစ်ကြောင်းထိုး၀င်ရောက်မှုကြောင့် မြင်းဒေါင်း၊မကျီးအုပ်၊သရက်ပင်စု၊ယာတော်၊ကားဆိပ်၊အင်တိုင်း(မ)", "စသည့် ကျေးရွာများမှ ပြည်သူများ ထွက်ပြေးတိမ်းရှောင်နေကြရကြောင်း၊ အနွေးထည်၊စောင်နှင့် စား၀တ်နေရေးပါ အခက်အခဲ", "ဖြစ်နေကြရကြောင်း သိရှိရသည်။", "ယမန်နေ့ စစ်ကိုင်းတိုင်း၊ ရေဦးမြို့နယ်တွင် တပ်စွဲထားသော အင်အား ၈၀ ဝန်းကျင်ရှိ စစ်တပ် စစ်ကြောင်းက ခင်ဦးမြို့နယ်ထဲသို့ ဝင်ရောက်လာသဖြင့် ပြည်သူ ၂၀၀၀ ကျော် စစ်ဘေးရှောင်နေရကြောင်း သိရှိရသည်။", "ဇန်နဝါရီလ ၃ ရက်နေ့ နံနက်အစောပိုင်း ရေဦးမြို့မှ စစ်တပ် အင်အား ၈၀ ခန့်က ခင်ဦးမြို့နယ်အနောက်ဘက်ခြမ်းသို့ စစ်ကြောင်းထိုးလာတာကြောင့် ဒေသခံ ပြည်သူ ၂၀၀၀ ကျော် အိုးအိမ်စွန့်ခွာ စစ်ဘေးရှောင်နေရကြောင်း၊ ခင်ဦးမြို့နယ်အနောက်ဘက်ခြမ်းရှိ အင်တိုင်းလေး၊ ကားဆိပ်၊ သရက်ပင်စု၊ မြင်းဒေါင်း၊ မကျီးအုပ်၊ အင်းပတ်၊ ရွာသစ်ကုန်း စသည့် ကျေးရွာများမှ ပြည်သူများ စစ်ဘေးရှောင်နေရကြောင်း သိရှိရသည်။", "“အရင်တုန်းက ခင်ဦးမြို့နယ်ထဲမှာ တပ်စွဲထားတဲ့ ပျူစောထီးရွာ ၄ရွာနှင့် တပ်စွဲထားတဲ့ ကင်းစခန်း ၂ ခု ရှိပါတယ်။ နိုဝင်ဘာလကတည်းက တပ်စွဲထားတဲ့ ပျူစောထီးရွာ တစ်ရွာနဲ့ ကင်းစခန်း နှစ်ခု ကိုစွန့်ခွာသွားခဲ့ကြတယ်။ အခုအခါ ကျန်ရှိနေတဲ့ ပျူစောထီးကျေးရွာ ၃ရွာအနက်မှ ပျဉ်ထောင်ပျူစောထီးကျေးရွာကို ဒီစစ်ကြောင်းက ထောက်ပို့သွားတာဖြစ်နိုင်ပါတယ်။ ပြည်သူတွေက အကုန်ပြေးနေရပါတယ်” ဟု ဒေသပြည်သူတစ်ဦးက ယမန်နေ့တွင် ပြောဆိုခဲ့သည်။", "ဓာတ်ပုံ- ဖယ်ခုံမြို့မှ ပြည်သူများကို ယမန်နှစ် စစ်တပ်က ဖမ်းဆီးခဲ့စဉ်။ (ပုံအဟောင်းဖြစ်ပါသည်။)"]
https://yktnews.com/2023/05/101421/	ခင်ဦးမြို့နယ်ရှိ ကဘွက်ရွာနှင့် ကုတ်တက်ရွာကို စစ်တပ်က မီးရှို့ဖျက်ဆီး၊ ဒေသ ပြည်သူ ၃၀၀၀ ကျော် ဘေးလွတ်ရာသို့ ထွက်ပြေး တိမ်းရှောင်နေရ	["ခင်ဦးမြို့နယ်ရှိ ကဘွက်ရွာနှင့် ကုတ်တက်ရွာကို စစ်တပ်က မီးရှို့ဖျက်ဆီး၊ ဒေသ ပြည်သူ ၃၀၀၀ ကျော် ဘေးလွတ်ရာသို့ ထွက်ပြေး တိမ်းရှောင်နေရ", "ရန်ကုန်၊ မေ ၇", "စစ်ကိုင်းတိုင်း၊ ခင်ဦးမြို့နယ်ရှိ ကဘွက်ရွာနှင့် ကုတ်တက်ရွာကို စစ်တပ်က မီးရှို့ဖျက်ဆီးခဲ့ကြောင်း ခင်ဦးမြို့နယ် သတင်းမှန် ပြန်ကြားရေး အဖွဲ့မှ တာဝန်ရှိသူတစ်ဦးက ရန်ကုန် ခေတ်သစ် မီဒီယာသို့ ပြောဆိုသည်။", "မေလ၇ ရက်နေ့ နံနက်အစောပိုင်းတွင် ဧရာဝတီမြစ်အရှေ့ဘက်မှ အနောက်ဘက်သို့ မြစ်ကူး၍ ခင်ဦးနယ်သို့ ဝင်ရောက်လာသည့် အင်အား ၂၀၀ ပါ အကြမ်းဖက် စစ်တပ် ခြေလျင် စစ်ကြောင်းသည် နံနက် ၁၀ နာရီခန့်တွင် ကဘွက်ရွာရှိ ပြည်သူပိုင် နေအိမ်များကို မီးရှို့ခဲ့ကြောင်း၊ ထို့ပြင် ညနေပိုင်းတွင် ကုတ်တက်ရွာကို စစ်တပ် စစ်ကြောင်းက လက်နက်ကြီးငယ်များဖြင့် ပစ်ခတ် ဝင်ရောက်ပြီး နေအိမ်များကို ထပ်မံ မီးရှို့ဖျက်ဆီးခဲ့ကြောင်း သိရသည်။", "အဆိုပါ အကြမ်းဖက် စစ်တပ် စစ်ကြောင်း စီးနင်းမှုကြောင့် ကဘွက်ရွာနှင့် ကုတ်တက်ရွာ အပါအဝင် အနီးနားရှိ ကျေးရွာများမှ ဒေသ ပြည်သူ ၃၀၀၀ ခန့် ဘေးလွတ်ရာသို့ ထွက်ပြေး တိမ်းရှောင်နေရကြောင်း၊ ယင်း အကြမ်းဖက် စစ်တပ် စစ်ကြောင်းကို ခုခံ တိုက်ခိုက်ရင်း ဒေသ ကာကွယ်ရေး တပ်ဖွဲ့ဝင် ၁ ဦး ကျဆုံးကာ ၁ ဦးထိခိုက် ဒဏ်ရာ ရရှိခဲ့ကြောင်း သိရသည်။", "ယင်း အကြမ်းဖက် စစ်တပ် စစ်ကြောင်းသည် မေလ ၆ ရက်နေ့၌ မန္တလေးမှ ဆင်းလာသော စစ်ကြောင်းဖြစ်ပြီး စဥ့်ကူးမြို့နယ်အတွင်းရှိ ၊နွယ်ရုံကျေးရွာ၊ကျည်တောက်ပေါက်ကျေးရွာ၊ ချောင်းသလဲကျေးရွာ၊ ရွှေကျင်ကျေးရွာ၊အင်းဇောက်ကြီးကျေးရွာများသို့ ဝင်ရောက်စီးနင်းပြီး ရွှေကျင်ကျေးရွာနှင့် အင်းဇောက်ကြီးကျေးရွာတို့ကို မီးရှို့ဖျက်ဆီးခဲ့ကြောင်း၊ မြစ်ကြောင်းထဲသို့ ဆင်းလာသည့် စစ်ကြောင်း ၁ ကြောင်း၊ ရေမြက်ကျေးရွာနှင့် မင်းမရုံကျေးရွာဘက်မှ တက်လာသည့် စစ်ကြောင်း ၁ ကြောင်း၊ ကျောက်မြောင်းနှင့် လေမသိန်းခဘက်မှ တက်လာသည့် စစ်ကြောင်း(၁)ကြောင်း၊ စုစုပေါင်း စစ်ကြောင်း ၃ ကြောင်း ပေါင်းကာ ခင်ဦးမြို့နယ်တွင်းသို့ ဝင်ရောက်လာခဲ့ခြင်းဖြစ်ကြောင်း သိရသည်။", "“အခုလက်ရှိ စစ်ကြောင်းကတော့ ကုတ်တက်ရွာထဲမှာပါ။ တိုက်ပွဲက အကြီးအကျယ် ဖြစ်တာတော့ မဟုတ်ပါဘူး။ အခုလည်း မီးရှို့နေကြတယ်” ဟု ခင်ဦးမြို့နယ် သတင်းမှန် ပြန်ကြားရေး အဖွဲ့မှ တာဝန်ရှိသူတစ်ဦးက ပြောဆိုသည်။"]
https://yktnews.com/2023/09/120780/	ခင်ဦးမြို့နယ်ရှိ ကျေးရွာ ၂ ရွာကို စစ်တပ် ဆက်တိုက် မီးရှို့ပြီး စစ်ကြောင်း ထိုးနေ၊ ကျေးရွာ ၈ ရွာမှ ထောင်နှင့်ချီသော ပြည်သူများ ထွက်ပြေးတိမ်းရှောင်နေရ	["ခင်ဦးမြို့နယ်ရှိ ကျေးရွာ ၂ ရွာကို စစ်တပ် ဆက်တိုက် မီးရှို့ပြီး စစ်ကြောင်း ထိုးနေ၊ ကျေးရွာ ၈ ရွာမှ ထောင်နှင့်ချီသော ပြည်သူများ ထွက်ပြေးတိမ်းရှောင်နေရ", "ရန်ကုန်၊ စက်တင်ဘာ ၂", "စစ်ကိုင်းတိုင်း၊ ခင်ဦးမြို့နယ်ရှိ ကျေးရွာ ၂ ရွာကို အကြမ်းဖက် စစ်တပ်က ဆက်တိုက် မီးရှို့ပြီး စစ်ကြောင်း ထိုးနေကြောင်း ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား) က ရန်ကုန်ခေတ်သစ် မီဒီယာသို့ ပြောဆိုသည်။", "စက်တင်ဘာလ ၂ ရက်နေ့ နံနက်အစောပိုင်းက စတင်ကာ ကန့်ဘလူမြို့နယ်မှ စစ်ကား ၆ စီးဖြင့် ရောက်ရှိလာသည့် အကြမ်းဖက် စစ်တပ် စစ်ကြောင်းက ခင်ဦးမြို့နယ် မြောက်ဘက်ခြမ်းရှိ ငါးရုံကြီးရွာကို ဝင်ရောက်စီးနင်း မီးရှို့ပြီးနောက် ရှားတောရွာကို ဆက်တိုက် မီးရှို့ ဖျက်ဆီးခဲ့ကြောင်း သိရသည်။", "လက်ရှိချိန်တွင် အကြမ်းဖက် စစ်တပ် စစ်ကြောင်း ထိုးစစ်ဆင်မှုကြောင့် အိုင်ပေါင်းချောင်၊ အောင်ချမ်းသာ၊ ယင်းတိုက်၊ ငါးရုံကြီး၊ ရှားတော၊ ကလုံ၊ သရက်ကုန်းနှင့် ရှင်မင်းဒွေ စသည့်ကျေးရွာများမှ ထောင်နှင့် ချီသော ပြည်သူများ ဘေးလွတ်ရာသို့ ထွက်ပြေးတိမ်းရှောင်နေရကြောင်း သိရသည်။", "” ဒီနေ့မနက် စစ်ခွေး စစ်ကြောင်းက ကန့်ဘလူနယ် ကာဘိုးကနေ ခင်ဦးနယ် မြောက်ဘက်ခြမ်း ငါးရုံကြီးနဲ့ ရှားတောရွာကို ဝင်ပြီး ၂ရွာလုံးကို မီးရှို့နေကြတယ်။ ဘာတိုက်ပွဲမှလဲ မဖြစ်ဘူး။ အဲ့ဘက်တွေက ငြိမ်တယ်။ အကြောင်းမဲ့ ၂ ရွာလုံးကို မီးရှို့နေတာ” ဟု ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား) ကပြောဆိုသည်။", "လက်ရှိချိန်တွင် အကြမ်းဖက် စစ်တပ် စစ်ကြောင်းသည် ရှားတောရွာမှ မဒေါင်းကြီးရွာကို ဦးတည်ထွက်ခွာသွားကြောင်း သိရသည်။"]
https://yktnews.com/2023/01/84258/	ခင်ဦးမြို့နယ်ရှိ ကျေးရွာ ၃ ရွာကို စစ်တပ်က ၂ ရက်ဆက် မီးရှို့ဖျက်ဆီး၊ ဗျိုင်းကြိုင်ရွာနှင့် ရုံးစုရွာတို့ ရွာလုံးကျွတ် ပြာကျ	["ခင်ဦးမြို့နယ်ရှိ ကျေးရွာ ၃ ရွာကို စစ်တပ်က ၂ ရက်ဆက် မီးရှို့ဖျက်ဆီး၊ ဗျိုင်းကြိုင်ရွာနှင့် ရုံးစုရွာတို့ ရွာလုံးကျွတ် ပြာကျ", "ရန်ကုန်၊ ဇန်နဝါရီ ၃၁", "စစ်ကိုင်းတိုင်း၊ ခင်ဦးမြို့နယ်ရှိ ကျေးရွာ ၃ ရွာကို အကြမ်းဖက် စစ်တပ်က ၂ ရက်ဆက်တိုက် မီးရှို့ဖျက်ဆီးခဲ့ကြောင်း ခင်ဦးမြို့နယ် သတင်းမှန်ကြားရေး အဖွဲ့ထံမှ သိရသည်။", "ဇန်နဝါရီလ ၃၀ ရက်နှင့် ၃၁ ရက်နေ့တွင် အကြမ်းဖက် စစ်တပ်က ခင်ဦးမြို့နယ်အတွင်းရှိ ဗျိုင်းကြိုင်ကျေးရွာ၊ ရုံးစုကျေးရွာနှင့် ညောင်ပင်ကြီးစုရွာတို့က မီးရှို့ဖျက်ဆီးခဲ့ပြီး ဗျိုင်းကြိုင်ရွာနှင့် ရုံးစုရွာတို့ ရွာလုံးကျွတ် ပြာကျခဲ့ကြောင်း သိရသည်။", "” မနေ့က ခင်ဦးမြို့နယ် ဗျိုင်းကြိုင်ကျေးရွာကို စစ်ခွေးတွေ ရောက်လာပြီး ညလုံးပေါက် ပြည်သူပိုင်နေအိမ်တွေကို မီးတင်ရှို့ခဲ့တယ်။ ဒီနေ့ နံနက်ပိုင်းမှာ ရုံးစုကျေးရွာနဲ့ ရေဦး-ညောင်ပင်သာ လမ်းပိုင်းမှာရှိတဲ့ ညောင်ပင်ကြီးစု ကျေးရွာကို ထပ်ရှို့နေတယ်။ ဗျိုင်းကြိုင်ရွာနှင့် ရုံးစုရွာတို့ကတော့ ရွာလုံးကျွတ် ကုန်သလောက်ကို ရှိဖြစ်သွားပြီး ပခုညနေပိုင်းမှာ ညောင်ပင်ကြီးစု ရွာကိုလည်း နေရာ ၃ ခုခွဲပြီး မီးတင်ရှို့နေတယ်” ဟု ဒေသခံ ပြည်သူတစ်ဦးကပြောဆိုသည်။", "ခင်ဦးမြို့နယ်အတွင်းရှိ ဗျိုင်းကြိုင်၊ ရုံးစု၊ ညောင်ပင်ကြီးစု၊ ကြာပင်အိုင်၊ ကျွန်းလည်၊ ကျွန်းဆွယ်၊ ရွှေဘိုမြို့နယ်ရှိ သရက်ပင်ဝန်း၊ စိုင်တိုး စသည့် ကျေးရွာ ၈ ရွာမှ ပြည်သူ ၁၀၀၀၀ ခန့်သည် စစ်ဘေးရှောင်များအဖြင့် တိမ်းရှောင်နေရကြောင်း သိရသည်။"]
https://yktnews.com/2024/08/181325/	ခင်ဦးမြို့နယ်ရှိ ကျေးရွာ ၅ ရွာကို စစ်တပ်က လေကြောင်းဖြင့် ၂ ရက်ဆက်တိုက် ဗုံးကျဲ တိုက်ခိုက်၊ ကျေးရွာ ၁၀ ရွာကျော်မှ သောင်းနှင့်ချီသော ပြည်သူများ ဘေးလွတ်ရာ ထွက်ပြေးနေရ	["ခင်ဦးမြို့နယ်ရှိ ကျေးရွာ ၅ ရွာကို စစ်တပ်က လေကြောင်းဖြင့် ၂ ရက်ဆက်တိုက် ဗုံးကျဲ တိုက်ခိုက်၊ ကျေးရွာ ၁၀ ရွာကျော်မှ သောင်းနှင့်ချီသော ပြည်သူများ ဘေးလွတ်ရာ ထွက်ပြေးနေရ", "ရန်ကုန်၊ ဩဂုတ် ၃၁", "စစ်ကိုင်းတိုင်း၊ ခင်ဦးမြို့နယ်ရှိ ကျေးရွာ ၅ ရွာကို အကြမ်းဖက် စစ်တပ်က လေကြောင်းဖြင့် ၂ ရက်ဆက်တိုက် ဗုံးကျဲ တိုက်ခိုက်ခြင်းကြောင့် ကျေးရွာ ၁၀ ရွာကျော်မှ သောင်းနှင့်ချီသော ပြည်သူများ ဘေးလွတ်ရာ ထွက်ပြေးနေရကြောင်း ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား) ကရန်ကုန်ခေတ်သစ် မီဒီယာသို့ ပြောဆိုသည်။", "ဩဂုတ်လ ၃၀ ရက်နေ့ ညပိုင်းနှင့် ယနေ့ နံနက် အစောပိုင်းတွင် အကြမ်းဖက် စစ်တပ်က ခင်ဦးမြို့နယ်ရှိ မဒေါင်းကြီးရွာ၊ ရွှေကာရွာ၊ သေနပ်စိန်ရွာ၊ ဗအိုးရွာ နှင့် စည်ပုတ္တရာရွာတို့ကို လေကြောင်းဖြင့် ၂ ရက်ဗုံးကျဲ တိုက်ခိုက်ခဲ့ခြင်းဖြစ်ကြောင်း သိရသည်။", "လက်ရှိချိန်ထိ ခင်ဦးမြို့နယ်အတွင်း အကြမ်းဖက် စစ်တပ်၏ ဗုံးကျဲ တိုက်ခိုက်လေယာဉ်များ ပျံဝဲနေသည့်အတွက် ပြည်သူများ ထိခိုက်မှု ရှိမရှိနှင့် ကျေးရွာအတွင်း ပျက်စီး ဆုံးရှုံးမှု အခြေအနေကို အတည်မပြုနိုင်သေးဘဲ လေကြောင်းတိုက်ခိုက်မှု ၆ ကြိမ်ထက်မနည်း ပြုလုပ်ထားကြောင်း သိရှိရသည်။", "ထို့ပြင် ဗုံးကျဲ တိုက်ခိုက်ခံရသော ကျေးရွာများ ပြည်သူများနှင့် အနီးအနားရှိ ကျေးရွာပေါင်း ၁၀ ရွာကျော်မှ သောင်းနှင့်ချီသော ပြည်သူများလည်း ဘေးလွတ်ရာ ထွက်ပြေးနေရကြောင်း သိရသည်။", "“ခင်ဦးနယ် မြောက်ဘက်ခြမ်းကရွာတွေကို ဒီနေ့ မနက်ကစပြီး ဂျက်ဖိုက်တာတွေနဲ့ ၆ ကြိမ်ထက်မနည်း လေကြောင်း တိုက်ခိုက်ထားတယ်။ ဖိုက်တာတွေက ဆက်တိုက်ကိုပစ်နေတာ လက်ရှိ မြေပြင်အခြေအနေက ထိခိုက်မှု ပျက်စီးမှု ဘာမှ အတည်မပြုနိုင်သေးပါဘူး။ ပြည်သူတွေလည်း အရေးပေါ် ထွက်ပြေးနေကြရတယ်။ လက်ရှိ ဗုံးကျဲခံရတဲ့ ရွာတွေဘက်မှာ ဘာတိုက်ပွဲမှမဖြစ်ဘူး။ ပြည်သူတွေကို တိုက်ခိုက် သတ်ဖြတ်နေတာ ကျေးရွာပေါင်း ၁၀ ရွာကျော်မယ်ပြေးနေရတာ။ စစ်ရှောင် ပြည်သူ သောင်းချီရှိမယ်” ဟု ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား) က ပြောဆိုသည်။"]
https://yktnews.com/2023/07/113224/	ခင်ဦးမြို့နယ်ရှိ ကျေးရွာများကို စစ်တပ်က စစ်ကြောင်းထိုး ဝင်ရောက် လာသောကြောင့် ကျေးရွာ ၉ ရွာမှ ပြည်သူ ၁၀၀၀၀ ကျော် ဘေးလွတ်ရာသို့ ထွက်ပြေးနေရ	["ခင်ဦးမြို့နယ်ရှိ ကျေးရွာများကို စစ်တပ်က စစ်ကြောင်းထိုး ဝင်ရောက် လာသောကြောင့် ကျေးရွာ ၉ ရွာမှ ပြည်သူ ၁၀၀၀၀ ကျော် ဘေးလွတ်ရာသို့ ထွက်ပြေးနေရ", "ရန်ကုန်၊ ဇူလိုင် ၁၆", "စစ်ကိုင်းတိုင်း၊ ခင်ဦးမြို့နယ်ရှိ ကျေးရွာများကို စစ်တပ်က စစ်ကြောင်းထိုး ဝင်ရောက်လာသောကြောင့် ကျေးရွာ ၉ ရွာမှ ပြည်သူ ၁၀၀၀၀ ကျော် ဘေးလွတ်ရာသို့ ထွက်ပြေးနေရကြောင်း ခင်ဦးမြို့နယ် သတင်းမှန်ပြန်ကြားရေး အဖွဲ့ထံမှ သိရသည်။", "ဇူလိုင်လ ၁၅ ရက်နေ့တွင် ရွှေဘိုမြို့နယ် မြောက်ခြမ်းကို လှည့်ပတ် မီးရှို့နေသော အင်အား ၁၀၀ ကျော်ပါ အကြမ်းဖက် စစ်တပ် စစ်ကြောင်းသည် ခွန်တောင်ကြီး ပျူရွာ နှင့် ညောင်ပင်သာ စိုက်ပျိုးရေး သိပ္ပံကျောင်းမှ နေ၍ ညနေပိုင်း ၃ နာရီ ဝန်းကျင်တွင် ခင်ဦးမြို့နယ် တိုက်နယ်- ၂ ဒေသရှိ ကျေးရွာများကို လက်နက်ကြီး လက်နက်ငယ်များဖြင့် ပစ်ခတ်ကာ စစ်ကြောင်းထိုးဝင်ရောက်ခဲ့ကြောင်း သိရသည်။", "ယင်းသို့ စစ်ကြောင်းထိုး ဝင်ရောက်မှုကြောင့် တဲဘိုပင်ရွာ၊ ကြာပင်အိုင်ရွာ၊ တပင်ကောင်း(တောင်)ရွာနှင့် သရက်ပင်ဝန်းရွာ မှ ဒေသပြည်သူ ၃၀၀၀ ကျော်သည် ဘေးလွတ်ရာသို့ ထွက်ပြေးတိမ်းရှောင်ခဲ့ရကြောင်း သိရသည်။", "ယနေ့ ဇူလိုင်လ ၁၆ ရက်နေ့ နံနက်ပိုင်းတွင် အဆိုပါ အကြမ်းဖက် စစ်တပ် စစ်ကြောင်းသည် တဲဘိုပင်ကျေးရွာမှ ထွက်ခွာလာပြီး လက်နက်ကြီး လက်နက်ငယ်များဖြင့် ရမ်းသမ်း ပစ်ခတ်ကာ သိမ်တော်ကျေးရွာအတွင်း ဝင်ရောက်လာကြောင့် ကျွန်းလည်၊ ကျွန်းဆွယ်၊ ရွှေယမင်း၊ ကံကြီးကုန်း၊ မြို့သစ်ရွာမှ ဒေသပြည်သူ ၈၀၀၀ ကျော်သည် ထွက်ပြေး တိမ်းရှောင်နေကြရကြောင်း ခင်ဦးမြို့နယ်သတင်းမှန်ပြန်ကြားရေးအဖွဲ့ထံမှ သိရှိရသည်။"]
https://yktnews.com/2023/04/98134/	ခင်ဦးမြို့နယ်ရှိ ကျေးရွာများကို စစ်တပ်က စစ်ကြောင်းထိုးစီးနင်းမှုကြောင့် ကျေးရွာ ၈ ရွာက ပြည်သူ ၂၅၀၀ ကျော် ထွက်ပြေးတိမ်းရှောင်နေရ	["ခင်ဦးမြို့နယ်ရှိ ကျေးရွာများကို စစ်တပ်က စစ်ကြောင်းထိုးစီးနင်းမှုကြောင့် ကျေးရွာ ၈ ရွာက ပြည်သူ ၂၅၀၀ ကျော် ထွက်ပြေးတိမ်းရှောင်နေရ", "ရန်ကုန်၊ ဧပြီ ၁၈", "စစ်ကိုင်းတိုင်း၊ ခင်ဦးမြို့နယ်ရှိ ကျေးရွာများကို အကြမ်းဖက် စစ်တပ်က စစ်ကြောင်းထိုး စီးနင်းမှုကြောင့် ကျေးရွာ ၈ ရွာက ပြည်သူ ၂၅၀၀ ကျော် ထွက်ပြေးတိမ်းရှောင်နေရကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဧပြီလ ၁၈ ရက်နေ့ နံနက်ပိုင်းတွင် အကြမ်းဖက် စစ်တပ်က ရေဦးမြို့နယ်မှ ခင်ဦးမြို့နယ် အတွင်းသို့ အင်အား ၈၃ ဦးခန့်ဖြင့် မူးမြစ်ကူး တံတားကို ဖြတ်ကျော်ပြီး အင်းပတ်ကွေ့ကို စစ်ကြောင်းထိုး ဝင်ရောက်လာသောကြောင့် ကျေးရွာ ၈ ရွာမှ ဒေသခံ ပြည်သူ ၂၅၀၀ ကျော် ဘေးလွတ်ရာသို့ ထွက်ပြေးတိမ်းရှောင်နေရကြောင်း သိရသည်။", "လက်ရှိချိန်တွင် အင်းပတ်ကွေ့ရွာအနီးရှိ အင်းပတ်ရွာ၊ ရွာသစ်ရွာ၊ ချမ်းသာကုန်းရွာ၊ အင်တိုင်းလေးတောင်ရွာ၊ အင်တိုင်းလေးမြောက်ရွာ၊ သရက်ပင်စုရွာ၊ မြင်းဒေါင်းရွာနှင့် မကျီးအုပ်ရွာရှိ ပြည်သူ ၂၅၀၀ ကျော်ခန့်သည် ဘေးလွတ်ရာသို့ ထွက်ပြေးတိမ်းရှောင် နေရကြောင်း သိရသည်။", "“ဒေသ ပြည်သူတွေကတော့ နီးစပ်ရာ ကျေးရွာတွေနဲ့ လယ်ယာတွေ အကြား ဦးတည်ချက်မရှိ ပြေးနေရတယ်။ စစ်ခွေးတွေရဲ့ ရမ်းသမ်းပစ်ခတ်မှုကြောင့် လက်နက်ကြီး ကျည် ထိမှန်မှာကိုလည်း စိုးရိမ်နေကြရတယ်။ လက်ရှိ တိမ်းရှောင်နေရတာ ရွာ ၈ ရွာလောက်ရှိမယ်။ ပြည်သူကတော့ ၂၅၀၀ ကျော်တယ်” ဟု ပြည်သူ တစ်ဦးကပြောဆိုသည်။"]
https://yktnews.com/2023/09/120640/	ခင်ဦးမြို့နယ်ရှိ ကျေးရွာများကို စစ်တပ်က စစ်ကြောင်းထိုးနေ၊ ပြည်သူ ၈၀၀၀ ကျော် ထွက်ပြေးတိမ်းရှောင်နေရပြီး အရေးအပေါ် အကူအညီများ လိုအပ်နေ	["ခင်ဦးမြို့နယ်ရှိ ကျေးရွာများကို စစ်တပ်က စစ်ကြောင်းထိုးနေ၊ ပြည်သူ ၈၀၀၀ ကျော် ထွက်ပြေးတိမ်းရှောင်နေရပြီး အရေးအပေါ် အကူအညီများ လိုအပ်နေ", "ရန်ကုန်၊ စက်တင်ဘာ ၁", "စစ်ကိုင်းတိုင်း၊ ခင်ဦးမြို့နယ်ရှိ ကျေးရွာများကို အကြမ်းဖက် စစ်တပ်က စစ်ကြောင်းထိုးနေပြီး ပြည်သူ ၈၀၀၀ ကျော် ထွက်ပြေးတိမ်းရှောင်နေရကာ အရေးအပေါ် အကူအညီများ လိုအပ်နေကြောင်း ခင်ဦးမြို့နယ် သတင်းမှန် ပြန်ကြားရေး အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "သြဂုတ်လ ၃၁ ရက်နေ့ နံနက် အစောပိုင်းတွင် မိုးများ အဆက်မပြတ် ရွာသွန်းနေသည့်ကြားမှ ခင်ဦး တောင်ခြမ်းရှိ ကျေးရွာများကို အကြမ်းဖက် စစ်တပ်က ခြေလျင်စစ်ကြောင်း ထိုးလာသည့်အတွက် ကျေးရွာနေ ပြည်သူ ၈၀၀၀ ကျော်သည် မိုးထဲရေထဲ ထွက်ပြေး တိမ်းရှောင်နေရကြောင်း သိရသည်။", "အကြမ်းဖက် စစ်တပ် စစ်ကြောင်းသည် ခင်ဦးမြို့တောင်ဘက်ရှိ လောင်ရှည်ကျေးရွာအတွင်း ရောက်ရှိနေကာ အနီးပတ်ဝန်းကျင်ရှိ လက်ပံလှရွာ၊ ရွာသန်းရွာ၊ ပန်းတွင်းရွာ၊ ကျီးကန်ရွာနှင့် ရေအေးကုန်းရွာတို့မှ ကိုယ်ဝန်ဆောင် မိခင်များ၊ ကလေးသူငယ်များနှင့် သက်ကြီးရွယ်အိုများ အပါအဝင် ပြည်သူ ၈၀၀၀ ကျော်သည် လက်ရှိ အချိန်အထိ ထွက်ပြေးတိမ်းရှောင်နေရပြီး အရေးပေါ် အကူအညီများ လိုအပ်လျက်ရှိကာ ဆက်သွယ်လှူဒါန်းလိုသော ပြည်သူများအနေဖြင့် ခင်ဦးမြို့နယ် သတင်းမှန်ပြန်ကြားအဖွဲ့ထံ ဆက်သွယ် လှူဒါန်းနိုင်ကြောင်း သိရှိရသည်။", "အဆိုပါ အကြမ်းဖက် စစ်တပ် စစ်ကြောင်းသည် ခင်ဦးမြို့ပေါ်ကို သြဂုတ်လ ၃၀ ရက်နေ့တွင် ရောက်ရှိလာပြီး အင်အား ၁၀၀ ကျော်ဖြင့် ကျေးရွာများကို စစ်ကြောင်းထိုးနေခြင်းဖြစ်ကြောင်း သိရသည်။", "Photo – ခင်ဦးမြို့နယ် သတင်းမှန်ပြန်ကြားရေး အဖွဲ့"]
https://yktnews.com/2023/08/119208/	ခင်ဦးမြို့နယ်ရှိ ကျေးရွာများကို စစ်တပ်က စစ်ကြောင်းထိုးနေ၍ ပြည်သူ ၃၀၀၀ ကျော် ထွက်ပြေး တိမ်းရှောင်နေရပြီး ပြည်သူ ၁ ဦးကို ဖမ်းဆီးသွား	["ခင်ဦးမြို့နယ်ရှိ ကျေးရွာများကို စစ်တပ်က စစ်ကြောင်းထိုးနေ၍ ပြည်သူ ၃၀၀၀ ကျော် ထွက်ပြေး တိမ်းရှောင်နေရပြီး ပြည်သူ ၁ ဦးကို ဖမ်းဆီးသွား", "ရန်ကုန် ၊ ဩဂုတ် ၂၁", "စစ်ကိုင်းတိုင်း၊ ခင်ဦးမြို့နယ်ရှိ ကျေးရွာများကို အကြမ်းဖက် စစ်တပ်က စစ်ကြောင်းထိုးနေ၍ ပြည်သူ ၃၀၀၀ ကျော် ထွက်ပြေး တိမ်းရှောင်နေရပြီး ပြည်သူ ၁ ဦးကို ဖမ်းဆီးသွားကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဩဂုတ်လ ၂၁ ရက်နေ့တွင် ခင်ဦးမြို့မရဲစခန်းမှ အကြမ်းဖက် စစ်တပ်၏ အင်အား ၁၀၀ ကျော်ပါ စစ်ကြောင်းသည် ကျေးရွာများအတွင်း စစ်ကြောင်းထိုးလာသည့်အတွက် ပြည်သူ ၃၀၀၀ ကျော် ထွက်ပြေးတိမ်းရှောင်နေရကြောင်း သိရသည်။", "အကြမ်းဖက်စစ်တပ်သည် ယနေ့ နံနက် ၁၁ နာရီ ၃၀ မိနစ်က စတင်ကာ စစ်ကြောင်းထိုးလာခြင်း ဖြစ်ပြီး ကျေးရွာ ၅ ရွာမှ ဒေသပြည်သူများ မိုးထဲ ရေထဲတွင် အိုးအိမ်စွန့်ခွာ၍ ဘေးလွတ်ရာသို့ ထွက်ပြေးနေကြရခြင်းဖြစ်ကြောင်း သိရှိရသည်။", "အကြမ်းဖက် စစ်တပ် စစ်ကြောင်းသည် ခင်ဦးမြို့ အောင်သီရိရပ်ကွက်မှ တောင်ဘက် ပန်းမုံဘုရားဘက်သို့ စစ်ကြောင်းထိုးနေခြင်းဖြစ်ပြီး အောင်သီရိရပ်ကွက်မှ ကိုမျိုးလင်း ဆိုသူကို ဓားစာခံ လမ်းပြအဖြစ် ဖမ်းဆီးခေါ်ဆောင်သွားခဲ့ကြောင်း၊ အကြမ်းဖက်စစ်တပ်က ပန်းမုံဘုရားမှ ခင်ဦးအနောက်ဘက် လွမ်းစေတီဘုရားဘက်သို့ ဆက်လက် ဦးတည်လျက်ရှိကြောင်း သိရသည်။"]
https://yktnews.com/2023/04/98289/	ခင်ဦးမြို့နယ်ရှိ ကျေးရွာများကို စစ်တပ်က ထပ်မံ စစ်ကြောင်းထိုး စီးနင်းမှုကြောင့် ကျေးရွာ ၈ ရွာမှ ပြည်သူ ၂၅၀၀၀ ကျော် ထွက်ပြေး တိမ်းရှောင်နေရ	["ခင်ဦးမြို့နယ်ရှိ ကျေးရွာများကို စစ်တပ်က ထပ်မံ စစ်ကြောင်းထိုး စီးနင်းမှုကြောင့် ကျေးရွာ ၈ ရွာမှ ပြည်သူ ၂၅၀၀၀ ကျော် ထွက်ပြေး တိမ်းရှောင်နေရ", "ရန်ကုန်၊ ဧပြီ ၁၉", "စစ်ကိုင်းတိုင်း၊ ခင်ဦးမြို့နယ်ရှိ ကျေးရွာများကို အကြမ်းဖက် စစ်တပ်က ထပ်မံ စစ်ကြောင်းထိုး စီးနင်းမှုကြောင့် ကျေးရွာ ၈ ရွာမှ ပြည်သူ ၂၅၀၀၀ ကျော် ထွက်ပြေး တိမ်းရှောင်နေရကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဧပြီလ ၁၉ ရက်နေ့ နံနက်ပိုင်းတွင် အကြမ်းဖက် စစ်တပ် စစ်ကြောင်းက အင်အား ၁၀၀ ကျော်ခန့်ဖြင့် ရေဦးမြို့နယ်မှ ခင်ဦးမြို့နယ်အတွင်းရှိ မူးမြစ်ကူး တံတားမှဖြတ်၍ ခင်ဦးမြို့နယ် အင်းပတ်ကွေ့သို့ ထပ်မံ စစ်ကြောင်း ထိုး ဝင်ရောက်လာသောကြောင့် ကျေးရွာ ၈ ရွာမှ ပြည်သူ ၂၅၀၀၀ ကျော် ထွက်ပြေး တိမ်းရှောင်နေရကြောင်း သိရသည်။", "လက်ရှိချိန်တွင် အင်းပတ်ကွေ့ဝန်းကျင်ရှိ အင်းပတ်ရွာ၊ ရွာသစ်ရွာ၊ ချမ်းသာကုန်းရွာ၊ အင်တိုင်းလေးတောင်ရွာ၊ အင်တိုင်းလေးမြောက်ရွာ၊ သရက်ပင်စုရွာ မြင်းဒေါင်းရွာနှင့် မကျီးအုပ်ရွာတို့မှ ပြည်သူ ၂၅၀၀ ကျော်သည် နီးစပ်ရာ ကျေးရွာများနှင့် လယ်ယာများတွင် ထွက်ပြေးတိမ်းရှောင်နေရပြီး အကြမ်းဖက် စစ်တပ်၏ လက်နက်ကြီးများ ရမ်းသမ်း ပစ်ခတ်မှုကို ပြည်သူများ စိုးရိမ်လျက်ရှိကြောင်း သိရသည်။", "” ဒီနေ့ ၁၉ ရက်နေ့ နံနက်ပိုင်းမှာ စစ်ခွေး စစ်ကြောင်းက မနေ့က လမ်းအတိုင်း ရေဦးကနေ အင်းပတ်ကွေ့ကို အင်အား ၁၀၀ နဲ့ ထပ်ပြီး စစ်ကြောင်းထိုး ဝင်လာတယ်။ နီးစပ်ရာ ကျေးရွာ ၈ ရွာက ပြည်သူ ၂၅၀၀ ကျော် ဘေးလွတ်ရာကို ထွက်ပြေး တိမ်းရှောင်နေရတယ်” ဟု ပြည်သူ တစ်ဦးကပြောဆိုသည်။", "ယမန်နေ့ ဧပြီလ ၁၈ ရက်နေ့ကလည်း အကြမ်းဖက် စစ်တပ်က အင်အား ၈၃ ဦး ကား ၄ စီးဖြင့် ၎င်းတို့ တပ်စွဲထားသည့် ရွာသစ်ကုန်း၊ မူးတိမ်ချောင်းတံတား၊ ပျဥ်ထောင်ရှိ စခန်းများကို စားနိပ်ရိက္ခာများ သွားရောက် ပို့ဆောင်ခြင်းကြောင့် ကျေးရွာ ၈ ရွာက ပြည်သူများ ထွက်ပြေးတိမ်းရှောင်ခဲ့ရကြောင်း ဒေသပြည်သူများက ပြောဆိုသည်။"]
https://yktnews.com/2024/01/140365/	ခင်ဦးမြို့နယ်ရှိ စစ်ကောင်စီ တပ်သားများ တပ်စွဲထားသော နေရာများကို ဒရုန်းဖြင့် တိုက်ခိုက်မှု ရဲအရာရှိ ၁ ဦး အပါအဝင် ၂ ဦးသေဆုံး ၊ ပခုက္ကူမြို့တွင် စစ်ကြောင်းနှင့် ရဲစခန်းကို ဒရုန်းဖြင့် ဗုံးကျဲပြီး မိုင်းဆွဲတိုက်ခိုက်	["ခင်ဦးမြို့နယ်ရှိ စစ်ကောင်စီ တပ်သားများ တပ်စွဲထားသော နေရာများကို ဒရုန်းဖြင့် တိုက်ခိုက်မှု ရဲအရာရှိ ၁ ဦး အပါအဝင် ၂ ဦးသေဆုံး ၊ ပခုက္ကူမြို့တွင် စစ်ကြောင်းနှင့် ရဲစခန်းကို ဒရုန်းဖြင့် ဗုံးကျဲပြီး မိုင်းဆွဲတိုက်ခိုက်", "ရန်ကုန်၊ ဇန်နဝါရီ ၁၆", "စစ်ကိုင်းတိုင်း၊ ခင်ဦးမြို့ပေါ်ရှိ မြို့မရဲစခန်း၊ ထွေအုပ်ရုံး၊ ဆေးရုံနှင့် ပျူစောထီးကျေးရွာ ၂ ရွာကို ဒရုန်း ဖြင့် ဗုံးကျဲတိုက်ခိုက်ခဲ့ရာ ရဲအရာရှိတစ်ဦးအပါအဝင် ၂ ဦးသေဆုံးခဲ့ကြောင်း ရွှေဘိုခရိုင်တပ်ရင်း ၁၅ Eagle Guerilla Force မှ ဗိုလ်ကောက်ရိုးကရန်ကုန်ခေတ်သစ်သတင်းဌာနထံသို့ ပြောကြားသည်။", "ယနေ့ ဇန်နဝါရီလ ၁၆ ရက် နံနက် ၉ နာရီ ၁၅ မိနစ်ခန့်က ခင်ဦးမြို့ပေါ်ရှိ ရဲစခန်း၊ အထွေထွေအုပ် ချုပ်ရေးမှူးရုံးနှင့် ခင်ဦးမြို့ဆေးရုံ၌ တပ်စွဲထားသော အကြမ်းဖက်စစ်ကောင်စီတပ်သားများကို ဒရုန်း ဖြင့် ၃ ကြိမ် ဗုံးသီး ၆ လုံးကျဲချတိုက်ခိုက်ခဲ့ရာ ရဲအရာရှိတစ်ဦးသေဆုံးပြီး ပျူစောထီး အမျိုးသမီး ၁ ဦး ပေါင်ကို ဗုံးစထိမှန်ဒဏ်ရာရရှိခဲ့ကြောင်း သိရသည်။", "အလားတူ ယမန်နေ့ ဇန်နဝါရီလ ၁၅ ရက် ညနေ ၆ နာရီ မိနစ် ၅၀ အချိန်တွင် ခင်ဦးမြို့နယ်၊ ပျဉ် ထောင်ပျူစောထီးကျေးရွာကို ဒရုန်းဖြင့် ၃ ကြိမ် ဗုံးသီး ၁၀ လုံးကျဲချတိုက်ခိုက်ခဲ့ရာ ကြက်သား ချက်စားနေသည့် ပျူစောထီးအုပ်စုအတွင်း ၂ လုံး တိကျစွာ ကျရောက်ပေါက်ကွဲခဲ့ပြီး တစ်ဦးသေဆုံး ကာ ၄ ဦးအပြင်းအထန် ဒဏ်ရာရရှိခဲ့ကြောင်း သိရသည်။", "“ပျဉ်ထောင်ပျူရွာကို ချတော့ ကြက်သားချက်စားနေတဲ့ ပျူတွေက ငါတို့အပေါ် မကျဘူး၊ အေးဆေး လို့ ပြောနေတဲ့အချိန် တည့်တည့်ကျသွားတော့ ကယ်ကြပါအုံးဆို့ပြီး အသံတွေဆူညံနေတယ်လို့ သိရတယ်၊ ပျူတစ်ဦးသေတယ်၊ တစ်ဦးက‌ ခြေ ထောက်ဖြတ်ရတယ်၊ ၃ ဦးက အပြင်းအထန်ရတယ်” ဟု ရွှေ ဘိုခရိုင်တပ်ရင်း ၁၅ Eagle Guerilla Force မှ ဗိုလ်ကောက် ရိုးက ရန်ကုန်ခေတ်သစ် သတင်း ဌာနထံသို့ ပြောကြားသည်။", "ဇန်နဝါရီလ ၁၅ ရက် နံနက် ၁၀ နာရီ ၂၄ မိနစ်ခန့်တွင် ခင်ဦးမြို့နယ်၊ မဒေါင်းလှပျူရွာကို ဒရုန်းဖြင့် ဗုံးသီး ၈ လုံးကျဲချတိုက်ခိုက်ခဲ့ကြောင်း သိရသည်။", "အဆိုပါ တိုက်ခိုက်မှုများကို ရွှေဘိုခရိုင်တပ်ရင်း ၁၅ Eagle Guerilla Force ဗိုလ်ကောက်ရိုး အဖွဲ့(ဗုံး သီး ထုတ်လုပ်ရေး)၊ ကျောက်ဆည်ခရိုင် နဂါးနီတပ်ရင်း ၁ ၊ Lighting Drone Force ၊ Feature Hero၊ ခင်ဦး KSO နှင့် ခင်ဦးတိုက်နယ် ၃ အဖွဲ့တို့ ပူးပေါင်းကာ တိုက်ခိုက်ခဲ့ခြင်းဖြစ်ကြောင်း သိရသည်။", "ထို့ပြင် မကွေးတိုင်း၊ ပခုက္ကူမြို့နယ်၊ မကျည်းကန်ကျေးရွာအနီးတွင် အကြမ်းဖက်စစ်တပ်စစ်ကြောင်းကို မိုင်း ဆွဲပြီး ဒရုန်းဖြင့် ဗုံးကျဲတိုက်ခိုက်ခဲ့ကြောင်း ပခုက္ကူမြို့နယ် ပကဖ – Young Force UG တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ဇန်နဝါရီလ ၁၄ ရက် နေ့က ကမ္မမြို့မှ ပခုက္ကူမြို့သို့ ပြန်လာသော အကြမ်းဖက်စစ်တပ် စစ်ကြောင်း ကို မကျည်းကန်ကျေးရွာအထွက်အရောက် မိုင်းဆွဲခြင်း၊ ဒရုန်းဖြင့် လိုက်လံဖုန်းကျဲတိုက်ခိုက်ခြင်း လုပ်ဆောင်ခဲ့ရာ အကြမ်းဖက်စစ်ကောင်စီတပ်သားများ ထိခိုက်သေဆုံးမှုရှိနိုင်ပြီး အတိအကျသိရှိနိုင် ရန်စုံစမ်းနေဆဲဖြစ်ကြောင်း သိရသည်။", "“ဒီစစ်ကြောင်းကို မိုင်းဆွဲတာက ကျနော်တို့တစ်ဖွဲ့ထဲကို ၂ ခါ ၃ ခါလောက်ရှိတယ်၊ တခြားအဖွဲ့တွေ ရောဆိုရင် အများကြီးပဲ၊ အသွားရော အပြန်ရော အဆွဲခံရတာ၊ ပခုက္ကူကနေ ကမ္မ၊ ကမ္မကနေ မြိုင် ဘက်အထိသွားပြီး မြိုင်ကနေ ကန်နီပျူရွာကို ရိက္ခာသွားပို့တဲ့စစ်ကြောင်း၊ ကနီအထိတောင်မရောက်ဖူး၊ စက် မှုပဲရောက်တာ၊ စက်မှု ၂ ကနေ ထွက်လာပြီးတော့ မကျည်းကန်ရွာပတ်ဝန်ကျင်ပေါ့၊ ထွက်ပြီး တော့ ကြားထဲတွေမှာဆွဲတာပေါ့၊ ဟိုနေ့က ကားတစ်စီးထားခဲ့ရတဲ့စစ်ကြောင်း၊ ခွေးသေထိခိုက်က တော့မသိရသေးဘူး၊ အဲဒီစစ်ကြောင်းက အသွားရောအပြန်ရောထိတာဆိုတော့ ထိခိုက်ဒဏ်ရာရတဲ့ သူကများမှာသေချာတယ်။ သေနိုင်တဲ့သူတွေလည်းများမှာဗျ၊ အဲဒီစစ် ကြောင်းက မနေ့ညက အင်အား ၂၀ ၃၀ လောက်က ပခုက္ကူဘက်အထွက်ပြပြီးတော့ ကမ္မကိုဝင်သွားတယ်၊ ကားတန်းက တော့ ပခုက္ကူကို မနေ့က ဝင်သွားတယ်လို့ သိရတယ်” ဟု ပခုက္ကူမြို့နယ် ပကဖ – Young Force UG တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြား သည်။", "အလားတူ ယမန်နေ့ ဇန်နဝါရီလ ၁၅ ရက်နေ့က ရေလာလေးရဲစခန်းကို မောင်းသူမဲ့လေယာဉ်ဖြင့် ဗုံးကျဲတိုက်ခိုက်ခဲ့ရာ အ ကြမ်းဖက်စစ်ကောင်စီတပ်သားများ ထိခိုက်သေဆုံးမှုရှိနိုင်ပြီး မြိုင်ပကဖ တပ်ရင်းမှ ဒရုန်းလေယာဉ်ငယ် တစ်စီးနှင့် Young Force – UG တပ်ဖွဲ့မှ ဒရုန်းလေယာဉ်ငယ် တစ်စီး ပျက်စီးဆုံးရှုံးခဲ့ကြောင်း သိရသည်။", "အဆိုပါ တိုက်ခိုက်မှုများကို ကမ္မ (PDF)၊ မြိုင် ပကဖ တပ်ရင်း ၁ ၊ DMG နှင့် ပခုက္ကူမြို့နယ် ပကဖ တပ်ခွဲ ၂ မှ Black Cheater (Pakokku၊ Black Cobra Force (Pakokku)၊ ThuRain-TR (Pakokku)၊ Young Force-UG တို့ ပူးပေါင်းဆောင်ရွက်ခဲ့ခြင်းဖြစ်ကြောင်း သိရသည်။"]
https://yktnews.com/2024/10/186553/	ခင်ဦးမြို့နယ်ရှိ စစ်တပ် တပ်စွဲထားသော နေရာများကို ဒရုန်းဖြင့် ဗုံးကျဲ တိုက်ခိုက်မှု စစ်ကောင်စီ တပ်သား ၂ ဦးသေဆုံး	["ခင်ဦးမြို့နယ်ရှိ စစ်တပ် တပ်စွဲထားသော နေရာများကို ဒရုန်းဖြင့် ဗုံးကျဲ တိုက်ခိုက်မှု စစ်ကောင်စီ တပ်သား ၂ ဦးသေဆုံး", "ရန်ကုန်၊ အောက်တိုဘာ ၅", "စစ်ကိုင်းတိုင်း၊ ခင်ဦးမြို့နယ်ရှိ အကြမ်းဖက် စစ်တပ် တပ်စွဲထားသော နေရာများကို ဒရုန်းဖြင့် ဗုံးကျဲ တိုက်ခိုက်ရာ စစ်ကောင်စီ တပ်သား ၂ ဦးသေဆုံးခဲ့ကြောင်း Future Hero အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "အောက်တိုဘာလ ၄ ရက်နေ့တွင် အောင်သာရွာရှိ စစ်ကောင်စီ တပ်သားများ တပ်စွဲထားသော နေရာကို တော်လှန်ရေး တပ်စွဲများက ဒရုန်းဖြင့် ဗုံးကျဲ တိုက်ခိုက်ခဲ့ကြောင်း၊ ယင်းတိုက်ခိုက်မှု အတွင်း အကြမ်းဖက် စစ်ကောင်စီ တပ်သားများ ထိခိုက်မှုရှိသော်လည်း အရေအတွက်ကို အတည်မပြုနိုင်သေးကြောင်း သိရသည်။", "အောက်တိုဘာလ ၃ ရက်နေ့ကလည်း ခင်ဦးမြို့နယ်ရှိ အကြမ်းဖက် စစ်ကောင်စီ တပ်သားများ တပ်စွဲထားသော နေရာ တစ်ခုကို တော်လှန်ရေး တပ်ဖွဲ့များ ဒရုန်းဖြင့် ဗုံးကျဲ တိုက်ခိုက်ခဲ့ပြီး စစ်ကောင်စီ တပ်သား ၂ ဦး သေဆုံးခဲ့ကြောင်း သိရှိရသည်။", "အဆိုပါ တိုက်ခိုက်မှုကို FUTURE HERO အဖွဲ့ နှင့် P1849 LIGHTNING DRONE FORCE အဖွဲ့တို့က ပူးပေါင်း လုပ်ဆောင်ခဲ့ကြောင်း သိရသည်။"]
https://yktnews.com/2023/11/129435/	ခင်ဦးမြို့နယ်ရှိ စစ်တပ် တပ်စွဲထားသော နေရာများကို ၃ ရက်ဆက် ဒရုန်းဖြင့် ဗုံးကျဲ တိုက်ခိုက်မှု စစ်တပ်ဘက်မှ ၃ ဦးသေဆုံး	["ခင်ဦးမြို့နယ်ရှိ စစ်တပ် တပ်စွဲထားသော နေရာများကို ၃ ရက်ဆက် ဒရုန်းဖြင့် ဗုံးကျဲ တိုက်ခိုက်မှု စစ်တပ်ဘက်မှ ၃ ဦးသေဆုံး", "ရန်ကုန်၊ နိုဝင်ဘာ ၃", "စစ်ကိုင်းတိုင်း၊ ခင်ဦးမြို့နယ်ရှိ အကြမ်းဖက် စစ်တပ် တပ်စွဲထားသော နေရာများကို ၃ ရက်ဆက် ဒရုန်းဖြင့် ဗုံးကျဲ တိုက်ခိုက်ရာ စစ်တပ်ဘက်မှ ၃ ဦးသေဆုံးခဲ့ကြောင်း Future Hero အဖွဲ့မှ တာဝန်ရှိသူတစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "အောက်တိုဘာလ ၃၀ ရက်နှင့် ၃၁ ရက်နေ့တွင် ခင်ဦးမြို့ပေါ်ရှိ ရဲစခန်းနှင့် ရဲစခန်းအနီးရှိ ရဲကင်း၊ ရဲရုံး၊ ခရီးသွားပြည်သူများထံ ဆက်ကြေးကောက်နေသော စစ်သားများကို တော်လှန်ရေး တပ်ဖွဲ့များက Drone ၂ စီးဖြင့် ၂ ရက်ဆက်တိုက် ၆၀ မမ ဗုံးသီး ၈ လုံး၊ လက်လုပ် ဗုံးသီး ၂၀ လုံးတို့ဖြင့် တိုက်ခိုက်ခဲ့ရာ စစ်သား ၂ ဦးသေဆုံးခဲ့ကြောင်း သိရသည်။", "အောက်တိုဘာလ ၃၁ ရက်နေ့ ညပိုင်းတွင် ခင်ဦးမြို့နယ်ရှိ မဒေါင်းလှ ပျူစောထီးရွာကို တော်လှန်ရေး တပ်ဖွဲ့များက လက်လုပ်ဗုံးသီး ၈ လုံးဖြင့် တိုက်ခိုက်ခဲ့ရာ ပျူစောထီး ၁ ဦးသေဆုံးခဲ့ကြောင်း၊ နိုဝင်ဘာလ ၁ ရက်နေ့ကလည်း ခင်ဦးမြို့နယ် ပျဉ်ထောင်ပျူစောထီးရွာကို တော်လှန်ရေး တပ်ဖွဲ့များက ၆၀ မမ ဗုံးသီး ၆ လုံး၊ လက်လုပ်ဗုံးသီး ၁၈ လုံးဖြင့်‌ တိုက်ခိုက်ခဲ့ကြောင်း သိရှိရသည်။", "” ခင်ဦးမြို့ပေါ် တိုက်ခိုက်မှုမှာ အနည်းဆုံး ၂ ကောင်သေပြီး အများအပြား ထိခိုက် ဒဏ်ရာရတယ်။ မဒေါင်းလှ ပျူစောထီး ရွာမှာတော့ လက်နက် ဂိုဒေါင်တွေနဲ့ ဘန်ကာ နေရာတွေထိပြီး ၁ ကောင် သေတယ်။ သတင်း အတိအကျတော့ မရသေးဘူး။ ပျဉ်ထောင် ပျူစောထီးရွာတော့ သတင်းမရသေး။ သူတို့ရဲ့ လက်နက်ကြီးတွေထားတဲ့နေရာတွေ ဘန်ကာနေရာတွေကို အဓိက ပစ်မှတ်ထားပြီး ဒရုန်းသီးချခဲ့တယ်” ဟု Future Hero အဖွဲ့မှ တာဝန်ရှိသူတစ်ဦးက ပြောဆိုသည်။", "၃ ရက်ဆက် တိုက်ခိုက်မှုအတွင်း Drone ၂ စီးဖြင့် ဗုံးသီးအလုံး ၆၀ ကို အသုံးပြုခဲ့ပြီး Drone ၁ စီး ပျက်ကျ ပျက်စီးကာ စစ်သားနှင့် ပျူစောထီးများ ထိခိုက်သေဆုံးမှု များပြားပြီး အဆောက်အဦးများလည်း ထိခိုက်ပျက်စီးခဲ့ကြောင်း၊ စစ်တပ် တပ်စွဲထားသော နေရာများကို ပိုမို ပြင်းထန်သော Drone Mission များ ဖော်ဆောင်နိုင်ရန် ပြည်သူများအနေဖြင့် အလှူငွေများ ပါဝင်ကူညီပေးကြပါရန် တော်လှန်ရေး တပ်ဖွဲ့များက မေတ္တာရပ်ခံထားသည်။", "အဆိုပါ တိုက်ခိုက်မှုကို Future Hero နှင့် Lightning Drone Force (မိတ္ထီလာ – ပ.က.ဖ) မဟာမိတ် ၂ ဖွဲ့ပူးပေါင်းကာ တိုက်ခိုက်ခဲ့ခြင်း ဖြစ်ကြောင်း သိရသည်။"]
https://yktnews.com/2023/11/131170/	ခင်ဦးမြို့နယ်ရှိ စစ်တပ် တပ်စွဲထားသော အထိုင်စခန်း ၃ ခုမှ စစ်ကောင်စီ တပ်သားများ ရေဦးမြို့ပေါ်ကို ဆုတ်ခွာထွက်ပြေး	["ခင်ဦးမြို့နယ်ရှိ စစ်တပ် တပ်စွဲထားသော အထိုင်စခန်း ၃ ခုမှ စစ်ကောင်စီ တပ်သားများ ရေဦးမြို့ပေါ်ကို ဆုတ်ခွာထွက်ပြေး", "ရန်ကုန်၊ နိုဝင်ဘာ ၁၃", "စစ်ကိုင်းတိုင်း၊ ခင်ဦးမြို့နယ်ရှိ အကြမ်းဖက် စစ်တပ် တပ်စွဲ ထားသော အထိုင်စခန်း ၃ ခုမှ စစ်ကောင်စီ တပ်သားများသည် ရေဦးမြို့ပေါ်ကို ဆုတ်ခွာထွက်ပြေးသွားကြောင်း ဒေသပြည်သူများနှင့် တော်လှန်ရေး သတင်းရင်းမြစ်များက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၁၀ ရက်နေ့ ညပိုင်းတွင် ခင်ဦးမြို့နယ်၌ တပ်စွဲထားသော အကြမ်းဖက် စစ်တပ်၏ ရွာသစ်ကုန်းကျေးရွာ အထိုင်စခန်းနှင့် ရေဦးမူးမြစ်ကူးတံတား အရှေ့ထိပ် အင်းပတ်ကွေ့ အထိုင်ချ စခန်းများရှိ အကြမ်းဖက် စစ်ကောင်စီ တပ်သားများသည် ညတွင်းချင်း စွန့်ခွာ ထွက်ပြေးသွားကြောင်း ခင်ဦးမြို့နယ် ပကဖ အဖွဲ့မှ တာဝန်ရှိသူတစ်ဦးက ပြောဆိုသည်။", "အကြမ်းဖက် စစ်တပ်၏ အင်းပတ်ကွေ့ အထိုင်စခန်းတွင် ဘန်ကာ ၁၁ လုံးနှင့် ရွာသစ်ကုန်းကျေးရွာရှိ အထိုင်စခန်းတွင် ဘန်ကာ၊ ကတုတ်ကျင်း၊ အဆောက်အဦး ၃၂ လုံးရှိကာ စစ်သားနှင့် ပျူစောထီး စုစုပေါင်း ၈၀ ကျော်ဖြင့် တပ်စွဲခဲ့သော နေရာဖြစ်ကြောင်း၊ လက်ရှိချိန်တွင် ခင်ဦးမြို့နယ်ပကဖ၊ တိုက်နယ် ၂ နှင့် ဒေသကာကွယ်ရေးအဖွဲ့များ ပူးပေါင်းကာ နယ်မြေရှင်းလင်းရေး လုပ်ဆောင်နေပြီး ရေဦး မူးမြစ်ကူးတံတား အရှေ့ဘက်ကမ်းထိ ထိန်းချုပ်ထားနိုင်ပြီဖြစ်ကြောင်း သိရသည်။", "အလားတူ နိုဝင်ဘာလ ၄ ရက်နေ့ ညပိုင်းကလည်း ခင်ဦး-ရေဦး ကားပိုင်းဘေးရှိ မူးတိမ် ချောင်းတံတားအနီး အင်အား ၄၀ ခန့် ဘန်ကာ ၁၆ လုံးဖြင့် အထိုင်ချ တပ်စွဲထားသော အကြမ်းဖက် စစ်ကောင်စီ တပ်သားများလည်း စခန်းမှ စွန့်ခွာကာ ရေဦးမြို့ကို ဆုတ်ခွာထွက်ပြေးသွားကြောင်း သိရသည်။", "ခင်ဦးမြို့နယ်ရှိ မကျီးတုံ ၊ မဒေါင်းလှ၊ ပျဥ်ထောင်၊ ရွာသစ်ကုန်း ရွာ ၄ ရွာနှင့် မူးတိမ်ချောင်းတံတား၊အင်းပတ်ကွေ့ စသည့် ၂ နေရာတွင် အကြမ်းဖက် စစ်တပ်က တပ်စွဲထားသည်မှာ ၂ နှစ်ကျော်ခဲ့ပြီဖြစ်ကြောင်း၊ အကြမ်းဖက် စစ်တပ်က မူးတိမ်ချောင်းစခန်း၊ ရွာသစ်ကုန်းရွာစခန်းနှင့်အင်းပတ်ကွေ့ စခန်း ၃ ခုလုံးကို စွန့်ခွာ ထွက်ပြေးသွားသောကြောင့် ခင်ဦးမြို့နယ် အနောက်ဘက်ခြမ်းရှိ ဒေသခံပြည်သူအချို့ နေရပ်ပြန်နိုင်ကြပြီး ၂ နှစ်ကျော် စိုက်ပျိုးမလုပ်ကိုင်ရသည့် လယ်ယာမြေများ လုပ်ကိုင်နိုင်ပြီးဖြစ်ကြောင်း သိရှိရသည်။", "အောက်တိုဘာ ၃၀ ရက်နေ့ကလည်း ခင်ဦးမြို့နယ် မကျီးတုံရွာရှိ ပျူစောထီးများကို ရွှေဘိုခရိုင်တပ်ရင်း ၃ ၊ မြို့နယ်ပကဖ ၊ ပလဖ တို့မှ ပူးပေါင်း တိုက်ခိုက်သိမ်းပိုက်ခဲ့ပြီး BA 64 ၁ လက်၊ ကာဘိုင် ၄ လက်၊ ဂျောက်ဂျက်တွဲဘော ၂ လက်အပြင် အခြားပစ္စည်းများနှင့် ဘန်ကာများ ကင်းတဲများကို မီးရှို့ ရှင်းလင်းခဲ့ကြောင်း သိရသည်။"]
https://yktnews.com/2023/06/108056/	ခင်ဦးမြို့နယ်ရှိ စစ်ဘေးရှောင် ပြည်သူများကို စားသောက်ကုန်နှင့် အသုံးအဆောင် ပစ္စည်းများ လှူဒါန်း	["ခင်ဦးမြို့နယ်ရှိ စစ်ဘေးရှောင် ပြည်သူများကို စားသောက်ကုန်နှင့် အသုံးအဆောင် ပစ္စည်းများ လှူဒါန်း", "ရန်ကုန်၊ ဇွန် ၁၇", "စစ်ကိုင်းတိုင်း၊ ခင်ဦးမြို့နယ်ရှိ စစ်ဘေးရှောင် ပြည်သူများကို S&C မီးဘေး စစ်ဘေး ပညာရေး ကူညီစောင့်ရှောင်ရေး အဖွဲ့က ဆီ၊ ဆား၊ မိုးကာ၊ အဝတ်အထည်နှင့် သွားတိုက်ဆေးများ သွားရောက် လှူဒါန်းခဲ့ကြောင်း သိရသည်။"]
https://yktnews.com/2023/10/128799/	ခင်ဦးမြို့နယ်ရှိ မကျီးတုံပျူစောထီးရွာကို ဝင်ရောက်တိုက်ခိုက် သိမ်းပိုက်မှု လက်နက် ၁၆ လက်သိမ်းဆည်းရရှိ၊ ယင်းမာပင်ရှိ ရဲတပ်ရင်း ၂၈ ကို ပစ်ခတ် တိုက်ခိုက်	["ခင်ဦးမြို့နယ်ရှိ မကျီးတုံပျူစောထီးရွာကို ဝင်ရောက်တိုက်ခိုက် သိမ်းပိုက်မှု လက်နက် ၁၆ လက်သိမ်းဆည်းရရှိ၊ ယင်းမာပင်ရှိ ရဲတပ်ရင်း ၂၈ ကို ပစ်ခတ် တိုက်ခိုက်", "ရန်ကုန်၊ အောက်တိုဘာ ၃၀", "စစ်ကိုင်းတိုင်း၊ ခင်ဦးမြို့နယ်၊ မကျီးတုံပျူစောထီးရွာကို ဝင်ရောက် တိုက်ခိုက်ခဲ့ပြီး လက်နက်ကြီး ၃ လက်အပါအဝင် လက်နက် ၁၆ လက်သိမ်းဆည်းရရှိခဲ့ပြီး ပျူစောထီး စခန်းကို မီးရှို့ဖျက်ဆီးနိုင်ခဲ့ကြောင်း Armed Revolutionary Force – ARF တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြော ကြားသည်။", "ယနေ့အောက်တိုဘာလ ၃၀ ရက် နံနက် ၅ နာရီခွဲခန့်က ခင်ဦးမြို့နယ်၊ မကျီးတုံပျူစောထီးစခန်းကို ပြည်သူ့ ကာကွယ်ရေး ပူးပေါင်းတပ်ဖွဲ့က ဝင်ရောက်တိုက်ခိုက်ခဲ့ရာ လက်နက်ကြီး ၃ လက်နှင့် လက်နက်ငယ် ၁၃ လက် သိမ်းဆည်းရရှိခဲ့ပြီး ပျူစောထီးနေအိမ်များကို ၃ နေရာခွဲကာ မီးရှို့ဖျက်ဆီးလိုက်ကြောင်း၊ ခင်ဦးမြို့နယ် ပကဖမှ တပ်စိပ်မှူး ၁ ဦးကျဆုံးပြီး ၅ ဦးဒဏ်ရာရှိခဲ့ကြောင်း သိရသည်။", "“ကျဆုံးသွားတဲ့ရဲဘော် သဂြိုလ်နေလို့ လောလောဆယ် အဆင်မပြေသေးလို့ပါဗျ၊ အချိန်တန်ရင် သက် ဆိုင် ရာက ထုတ်ပြန်ပါလိမ့်မယ်” ဟု Armed Revolutionary Force – ARF တပ်ဖွဲ့မှ တာဝန်ရှိသူ တစ် ဦးက ရန်ကုန်ခေတ်သစ်သတင်းဌာနထံသို့ ပြော ကြားသည်။", "အလားတူ စစ်ကိုင်းတိုင်း၊ ယင်းမာပင်မြို့နယ်၊ အမှတ် ၂၈ ရဲတပ်ရင်းကို လက်နက်ကြီးများဖြင့် ပစ်ခတ် တိုက်ခိုက်ခဲ့ ကြောင်း Black Vote Fighter Local PDF ထံမှ သိရသည်။", "ယမန်နေ့ အောက်တိုဘာလ ၂၉ ရက် နံနက် ၄ နာရီခန့်က ပြည်သူလူထုကို နေ့စဉ် နေ့တိုင်း လက်နက် ကြီးများဖြင့် ပစ်ခတ်ကာ ဆက်ကြေးကောက်နေသော ယင်းမာပင်မြို့နယ်အရှေ့ခြမ်းရှိ အမှတ် ၂၈ ရဲတပ် ရင်းကို ပြည်သူ့ကာကွယ်ရေးတပ်ဖွဲ့များမှ ၆၀ မမ၊ ၈၀ မမ၊ ၁၂၀ မမ၊ ရှော့တိုက်ဒုံးများဖြင့် ပစ်ခတ် တိုက် ခိုက်ခဲ့ရာ ပစ်မှတ်နေရာများသို့ ကျရောက်ပေါက်ကွဲပြီး အကြမ်းဖက်စစ်သားများ ထိခိုက်သေဆုံးမှုရှိ နိုင် ကြောင်း သိရသည်။", "အဆိုပါတိုက်ခိုက်မှုကို Black Vote Fighter Local PDF အဖွဲ့၊ AK ပြောက်ကျားတပ်ဖွဲ့ ၊ ဗမာအမျိုး သားတော်လှန်ရေးတပ်မတော် – BNRA ၊ တောကျီးကန်းပြည်သူ့ ကာကွယ်ရေး အဖွဲ့နှင့် စွန်ရဲပြည်သူ့ ကာကွယ်ရေးအဖွဲ့ ညီနောင် ၅ ဖွဲ့တို့ ပူးပေါင်းကာ တိုက်ခိုက်ခဲ့ခြင်းဖြစ်ပြီး အကြမ်းဖက်စစ်ကောင်စီ တပ်ဖွဲ့မှ လက်နက်ကြီး၊ လက်နက်ငယ်များဖြင့် ပြန်လည် ပစ်ခတ်တိုက်ခိုက်ခဲ့သော်လည်း ပြည်သူ့ကာ ကွယ်ရေးတပ်ဖွဲ့ဝင်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရသည်။", "စစ်ရေးအရှိန်မြှင့်တင်နိုင်ရန်နှင့် တာဝေးပစ် လက်နက်ကြီးများများ ထုပ်လုပ်နိုင်ရန် မိဘပြည်သူများ အနေဖြင့် တတ်နိုင်သည်ဘက်မှဝိုင်းဝန်းကူညီပေးကြပါရန် Black Vote Fighter အဖွဲ့က မေတ္တာရပ်ခံ ထားသည်"]
https://yktnews.com/2023/07/110767/	ခင်ဦးမြို့နယ်ရှိ ရွာ ၂ ရွာကို စစ်တပ်က ပစ်ခတ် စီးနင်းပြီး အသက် ၆၀ အရွယ် အဘိုးအိုကို ရိုက်နှက်ကာ ပေါင်ကို သေနတ်ဖြင့် တေ့ပစ်သွား၊ ပြည်သူ ၄၀၀၀ ကျော် ထွက်ပြေး တိမ်းရှောင်နေရ	["ခင်ဦးမြို့နယ်ရှိ ရွာ ၂ ရွာကို စစ်တပ်က ပစ်ခတ် စီးနင်းပြီး အသက် ၆၀ အရွယ် အဘိုးအိုကို ရိုက်နှက်ကာ ပေါင်ကို သေနတ်ဖြင့် တေ့ပစ်သွား၊ ပြည်သူ ၄၀၀၀ ကျော် ထွက်ပြေး တိမ်းရှောင်နေရ", "ရန်ကုန်၊ ဇူလိုင် ၂", "စစ်ကိုင်းတိုင်း၊ ခင်ဦးမြို့နယ်ရှိ ရွာ ၂ ရွာကို အကြမ်းဖက် စစ်တပ်က ပစ်ခတ် စီးနင်းပြီး အသက် ၆၀ အရွယ် အဘိုးအိုကို ရိုက်နှက်ကာ ပေါင်ကို သေနတ်ဖြင့် တေ့ပစ်သွားကြောင်း ခင်ဦးမြို့နယ် သတင်းမှန်ပြန်ကြားရေး အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇူလိုင်လ ၂ ရက်နေ့ နံနက် ၆ နာရီခန့်တွင် အောင်ချမ်းသာကျေးရွာ နှင့် အင်းပတ်ကျေးရွာကို အကြမ်းဖက် စစ်တပ်က လက်နက်ကြီး လက်နက်ငယ်များဖြင့် ပစ်ခတ်ကာ ဝင်ရောက် စီးနင်းခဲ့ပြီး အင်းပတ် ကျေးရွာမှ နွား ၂ ကောင် သေဆုံးပြီး ၅ ကောင်ခန့် ဒဏ်ရာရရှိခဲ့ကြောင်း သိရသည်။", "အကြမ်းဖက် စစ်တပ် စစ်ကြောင်းက အောင်ချမ်းသာကျေးရွာအတွင်းသို့ ဝင်ရောက်စဥ် ပြည်သူ ၄ ဦးခန့်ကို ဖမ်းဆီးခဲ့ပြီး အသက် ၆၁ နှစ် အရွယ် အဘိုးအို ဦးသန်းဝင်းကို ရိုက်နှက်က ဘယ်ဘက်ပေါင်ကို သေနတ်ဖြင့် တေ့ပစ်ပြီး ကောက်ရိုးပုံ ၂ ခုကြားထည့်ကာ မီးရှို့ဟန်ပြင်ထားခဲ့ကြောင်း၊ ထို့ပြင် ဒေသ ပြည်သူ ၁ ဦးလည်းလက်နက်ကြီး ကျည်စများ ထိမှန်ခဲ့ကြောင်း သိရသည်။", "အဆိုပါ ထိခိုက် ဒဏ်ရာရရှိသူ ၂ ဦးကို လက်ရှိ ချိန်တွင်ဆေးကုသမှုများ ပြုလုပ်ပေးလျက်ရှိပြီး ကျေးရွာအတွင်းမှ စစ်တပ် စစ်ကြောင်း ပြန်လည်ဆုတ်ခွာသွားပြီး ပြည်သူပိုင် နေအိမ်များမှ စားစရာ ပစ္စည်းများ ခိုးယူသွားကြောင်း သိရှိရသည်။", "အလားတူ ယနေ့ နံနက်ပိုင်းတွင်လည်း ခင်ဦးမြို့နယ် မြောက်ခြမ်း တိုက်နယ် ၅ ဒေသရှိ အိုက်ပေါက်ကြီးရွာကို အကြမ်းဖက် စစ်တပ်က အင်အား ၁၀၀ ခန့်ဖြင့် စစ်ကြောင်းထိုး ဝင်ရောက်လာပြီး ညောင်ကန်ကျေးရွာ နှင့် အလယ်ရှိုကျေးရွာ အကြားမှ ယောက်သွားအိုက်ရွာဘက်ကို လက်နက်ကြီး လက်နက်ငယ်များဖြင့် ပစ်ခတ်ခဲ့သောကြောင့် ခင်ဦးမြို့နယ် အနောက်တောင်ခြမ်းနှင့် မြောက်ခြမ်းမှ ဒေသပြည်သူ ၄၀၀၀ ကျော် ထွက်ပြေးတိမ်းရှောင် နေရကြောင်း ခင်ဦးမြို့နယ် သတင်းမှန်ပြန်ကြားရေး အဖွဲ့မှ တာဝန်ရှိသူ တစ်ဦးကပြောဆိုသည်။", "Photo – ခင်ဦးမြို့နယ် သတင်းမှန်ပြန်ကြားရေး အဖွဲ့"]
https://yktnews.com/2023/02/87303/	ခင်ဦးမြို့နယ်ရှိ လက်ပံလှကျေးရွာနှင့် လောင်းရှည်ကျေးရွာကို စစ်တပ်က မီးရှို့ဖျက်ဆီးနေ	["ခင်ဦးမြို့နယ်ရှိ လက်ပံလှကျေးရွာနှင့် လောင်းရှည်ကျေးရွာကို စစ်တပ်က မီးရှို့ဖျက်ဆီးနေ", "ရန်ကုန်၊ ဖေဖော်ဝါရီ ၁၃", "စစ်ကိုင်းတိုင်း၊ ခင်ဦးမြို့နယ်ရှိ လက်ပံလှကျေးရွာနှင့်လောင်းရှည်ကျေးရွာကို ယနေ့ ညပိုင်းတွင် စစ်တပ်က မီးတင်ရှို့ဖျက်ဆီးနေကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဖေဖော်ဝါရီလ ၁၃ ရက်နေ့ နံနက်ပိုင်းတွင် စစ်တပ်က ခင်ဦးမြိုနယ်၊ လက်ပံလှကျေးရွာကို မီးရှိဖျက်ဆီးခဲ့ကြပြီး ယနေ့ ညနေပိုင်းနှင့် ပိုင်းတွင်မူ လောင်းရှည်ကျေးရွာကို မီးတင်ရှို့နေကြောင်း၊ မီးတောက်များကို အဝေးမှပင် ညအချိန် မြင်နေရကြောင်း သိရှိရသည်။", "အဆိုပါ စစ်ကြောင်းသည် ယမန်နေ့ ညပိုင်းတွင် မင်းကံကြီးကျေးရွာကို မီးရှို့ဖျက်ဆီး၍ ယနေ့တွင်မူ လောင်းရှည်ကျေးရွာ-လက်ပံလှကျေးရွာ များကို သေ နတ်များ ပစ်တ်ဖောက်၍ အကြမ်းဖက် ဝင်ရောက် မီးရှို့နေခြင်းဖြစ်ကြောင်း သိရှိရသည်။", "“အခု ခင်ဦးထဲမှာ လှည့်လည် မီးရှို့နေတဲ့ စစ်ကြောင်းက ဖေဖော်ဝါရီလ ၈ ရက်နေ့ကတည်းက ရေဦးမြို့ထဲကနေ ထွက်လာတဲ့ စစ်ကြောင်းပါ။ အခုထက်ထိ လှည့်လည် မီးရှို့နေပါတယ်။ ပြည်သူတွေအားလုံးက စစ်ဘေးရှောင် ထွက်ပြေးနေရတယ်” ဟု ဒေသပြည်သူတစ်ဦးက ပြောဆိုသည်။"]
https://yktnews.com/2023/07/111726/	ခင်ဦးမြို့နယ်ရှိ လယ်သစ်တောရွာမှ ပြည်သူ ၁ ဦးကို စစ်တပ်က ခေါင်းဖြတ် သတ်ဖြတ်ပြီး ရုပ်အလောင်းကို မီးရှို့ဖျောက်ဖျက်၊ ကျေးရွာ ၂ ရွာကို စစ်တပ် မီးရှို့မှု နေအိမ် ၂၇ လုံးကျော် ပြာကျ	["ခင်ဦးမြို့နယ်ရှိ လယ်သစ်တောရွာမှ ပြည်သူ ၁ ဦးကို စစ်တပ်က ခေါင်းဖြတ် သတ်ဖြတ်ပြီး ရုပ်အလောင်းကို မီးရှို့ဖျောက်ဖျက်၊ ကျေးရွာ ၂ ရွာကို စစ်တပ် မီးရှို့မှု နေအိမ် ၂၇ လုံးကျော် ပြာကျ", "ကြက်ခြံ ၁၂ ခြံကို စစ်တပ်က မီးရှို့ ဖျက်ဆီးမှု ကြက် အကောင်ရေ ၄၀၀၀၀ ကျော် သေဆုံး", "ရန်ကုန်၊ ဇူလိုင် ၇", "စစ်ကိုင်းတိုင်း၊ ခင်ဦးမြို့နယ်ရှိ လယ်သစ်တောရွာမှ ပြည်သူ ၁ ဦးကို စစ်တပ်က ခေါင်းဖြတ် သတ်ဖြတ်ပြီး ရုပ်အလောင်းကို မီးရှို့ဖျောက်ဖျက်ခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "အကြမ်းဖက် စစ်တပ် ကြောင်းသည် ဇူလိုင်လ ၅ ရက်နေ့မှ စ၍ ကုန်းကြီးရွာကို ဝင်ရောက်ပြီး ပြည်သူပိုင် နေအိမ် ၂၅ လုံး၊ လယ်သစ်တောရွာမှာ နေအိမ် ၂ လုံးတို့ကို မီးရှို့ဖျက်ဆီးခဲ့ကြောင်း၊ ယင်းအကြမ်း ဖက်စစ်တပ်သည် ကုန်းကြီးရွာတွင် ၂ ညအိပ် တပ်စွဲပြီး ယနေ့ ဇူလိုင် ၇ ရက်နေ့ နံနက်ပိုင်းတွင် ကုန်းကြီရွာမှ ထွက်ခွာကာ စစ်ကြောင်းထိုးရာ လမ်းတစ်လျှောက်ရှိ ပြည်သူ ၁၀ ဦးကို ဓားစာခံ အဖြစ် ဖမ်းဆီးပြီး စစ်ကြောင်းနှင့် အတူ ခေါ်ဆောင်သွားကြောင်း ဒေသခံများက ရန်ကုန်ခေတ်သစ်သတင်းဌာနသို့ ပြောကြားသည်။", "အကြမ်းဖက်စစ်တပ်၏ စစ်ကြောင်းဝင်ရောက်မှုကြောင့် ကုန်းကြီးရွာ ပြည်သူများနှင့် နီးစပ်ရာ ကျေးရွာများမှ ဒေသပြည်သူ ၅၀၀၀ ကျော် စစ်ဘေးရှောင်တိမ်းနေကြရကြောင်း ၊ ထို့ပြင် စစ်ကောင်စီကို အခွန်ဆောင်ပြီး မွေးရသည့် ရွှေဘို-မန္တလေးမှ ကြက်ဒိုင်များနှင့် ဖက်စပ်မွေးရသည့် အသားစား ကြက်မွေးမြူရေးခြံ ၁၂ ခြံကိုလည်း အကြမ်းဖက်စစ်တပ်မှ မီးရှို့ခဲ့သည့်အတွက် အသားစား ကြက် အကောင်ရေ ၄၀၀၀၀ ကျော် ဆုံးရှုံးခဲ့ရကြောင်း ဒေသပြည်သူများထံမှ သိရှိရသည်။", "“ခင်ဦးအရှေ့ဘက်ခြမ်း အင်အား ၁၀၀ ကျော် စစ်ကြောင်း ကုန်းကြီးရွာ ညအိပ်ပြီး ဝက်သဲရွာဘက် စစ်ကြောင်းထိုးနေ။ တောတဲ စစ်ရှောင်တဲများ မီးရှိ့ခံနေရတယ်။ နီးစပ်ရာ ကုန်းကြီး၊ တမာ၊ ရသာ၊ ဆူးတပ်၊ ဝက်သဲစတဲ့ ရွာတွေ စစ်ဘေးရှောင်နေရတယ်” ဟု ဒေသပြည်သူတစ်ဦးက ရန်ကုန်ခေတ်သစ်သတင်းဌာနသို့‌ ပြောကြားသည်။", "ထို့ပြင် ခင်ဦး အနောက်ဘက်ခြမ်း ရွာသစ်ကုန်းပျူစောထီးရွာမှ အင်အား ၆၀ ခန့်သည်လည်း ယနေ့ ဇူလိုင် ၇ ရက်နေ့တွင် မြကန်ရွာဘက်သို့ ဝင်‌ရောက်စီးနင်း၍ ရိက္ခာလုယက်၍ မီးရှိ့ဖျက်ဆီးခဲ့ကြောင်း ဒေသပြည်သူများထံမှ သိရှိရသည်။"]
https://yktnews.com/2023/03/91100/	ခင်ဦးမြို့နယ်အတွင်း စစ်ကောင်စီကြောင့် နေအိမ်မီးလောင်ဆုံးရှုံးခဲ့ရသည့် ပြည်သူများအတွက် ဆန်၊ အခြေခံဆေးဝါးနှင့် ငွေကြေးများ ခင်ဦးနယ်ဒေသခံ ကာကွယ်ရေး မဟာမိတ်အင်အားစု (KURDAF) အဖွဲ့ လှူဒါန်း	["ခင်ဦးမြို့နယ်အတွင်း စစ်ကောင်စီကြောင့် နေအိမ်မီးလောင်ဆုံးရှုံးခဲ့ရသည့် ပြည်သူများအတွက် ဆန်၊ အခြေခံဆေးဝါးနှင့် ငွေကြေးများ ခင်ဦးနယ်ဒေသခံ ကာကွယ်ရေး မဟာမိတ်အင်အားစု (KURDAF) အဖွဲ့ လှူဒါန်း", "ရန်ကုန်၊ မတ် ၇", "ခင်ဦးမြို့နယ် လောင်ရှည် ကျေးရွာ နှင့် လက်ပံလှကျေးရွာကို အကြမ်းဖက်စစ်ကောင်စီ မှ ဖေဖော်ဝါရီ ၁၃ ရက်နေ့ မီးရှို့ဖျက်ဆီးခဲ့ခြင်းကြောင့် လက်ပံလှကျေးရွာ အိမ်ခြေ ၁၈၈ ၊ လောင်းရှည် ကျေးရွာ အိမ်ခြေ ၃၁၀ ပျက်စီး ဆုံးရှုံးခဲ့ပြီး မိဘပြည်သူများ၏ မတည်လှူဒါန်းကြသော အလှူငွေများ ၊အသီးသီးထည့်ဝင်ကြသော အလှူရှင်များ ၏ စုပေါင်း အလှူငွေများဖြင့် လောင်းရှည်ကျေးရွာသို့ ဆန် ၃၅ ပိုင်း- ၂,၂၇၅,၀၀၀ ကျပ်နှင့် လိုအပ်သော အခြေခံ ဆေးဝါး ၃၀၀၀၀၀ ကျပ်၊ လက်ပံလှ ကျေးရွာသို့ ဆန်ပိုင်း ၂၆ ပိုင်း – ၁,၆၉၀,၀၀၀ ကျပ် နှင့် လိုအပ်သော အခြေခံဆေးဝါး ၃၀၀,၀၀၀ ကျပ်တို့ကို သက်ဆိုင်ရာ ကျေးရွာ ရပ်မိရပ်ဖများထံ ခင်ဦးနယ်ဒေသခံ ကာကွယ်ရေး မဟာမိတ်အင်အားစု (KURDAF) အဖွဲ့ဝင် KSO မှ မတ်လ ၅ ရက်နေ့တွင် ပေးအပ်လှူဒါန်းခဲ့သည်။", "ထို့ပြင် ဖေဖော်ဝါရီလ ၂၆ ရက်နေ့တွင်လည်း အကြမ်းဖက် စစ်ကောင်စီမှ မီးရှို့ဖျက်စီးခဲ့သည့် တဲစုကျေးရွာမှာ အိမ် ၁၈ လုံးမှ အိမ်ထောင်စု ၁၈ စုကို တစ်အိမ်ထောင်လျှင် ၅၀,၀၀၀ ကျပ် နှုန်းဖြင့် , စုစုပေါင်း ၉ သိန်းကျပ်တိတိကို ခင်ဦးနယ် ဒေသခံကာကွယ်ရေး မဟာမိတ်အင်အားစု – Kurdaf အဖွဲ့ဝင် Khin U Specialforce Organization_KSO မှ မတ်လ (၁) ရက်နေ့ တွင် သွားရောက် ကူညီထောက်ပံ့ လှူဒါန်းခဲ့သည်။"]
https://yktnews.com/2024/01/139610/	ခင်ဦးမြို့နယ်အတွင်း စစ်ကြောင်းထိုးနေသည့် စစ်တပ်က ကိုယ်ဝန်ဆောင် အမျိုးသမီး ၁ ဦးအပါအဝင် ပြည်သူ ၅ ဦးကို ဖမ်းဆီး သတ်ဖြတ်	["ခင်ဦးမြို့နယ်အတွင်း စစ်ကြောင်းထိုးနေသည့် စစ်တပ်က ကိုယ်ဝန်ဆောင် အမျိုးသမီး ၁ ဦးအပါအဝင် ပြည်သူ ၅ ဦးကို ဖမ်းဆီး သတ်ဖြတ်", "ရန်ကုန်၊ ဇန်နဝါရီ ၁၂", "စစ်ကိုင်းတိုင်း၊ ခင်ဦးမြို့နယ်အတွင်း စစ်ကြောင်းထိုးနေသည့် အကြမ်းဖက် စစ်တပ်က ကိုယ်ဝန်ဆောင် အမျိုးသမီး ၁ ဦးအပါအဝင် ပြည်သူ ၅ ဦးကို ဖမ်းဆီး သတ်ဖြတ်ခဲ့ကြောင်း ဒေသ ပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဇန်နဝါရီလ ၁၂ ရက်နေ့ နံနက် ၁၀ နာရီ ၃၀ မိနစ်ခန့်တွင် တဲစုရွာမှ ထွက်လာသော အင်အား ၈၀ ခန့်ပါ အကြမ်းဖက် စစ်တပ် စစ်ကြောင်းသည် ရေဦးမြို့ဘက်ကို ဦးတည်လာစဥ် မြင်းကျကျေးရွာအနီးတွင် တော်လှန်ရေးအင်အားစုများနှင့် ထိတွေ့တိုက်ပွဲ ဖြစ်ပွားခဲ့ကြောင်းသိရသည်။", "အဆိုပါ အကြမ်းဖက် စစ်တပ် စစ်ကြောင်းသည် တိုက်ပွဲအတွင်း ထိခိုက်သေဆုံးမှု များပြားသောကြောင့် ကျေးရွာ အနီးအနားရှိ စစ်ဘေးတိမ်းရှောင်နေသော ကျွန်းတောကြီးကျေးရွာမှ အသက် ၃၄ နှစ်အရွယ် ကိုယ်ဝန်ဆောင် အမျိုးသမီး မယဥ်၊ မြင်းကျကျေးရွာမှ အသက် ၅၀ ကျော်အရွယ် ဦးလှဝင်း၊ အသက် ၅၀ ကျော် အရွယ် ဦးမြင့်ဆွေ၊ ကားဆိပ်ကျေးရွာမှ အသက် ၄၈ နှစ်အရွယ် မယဥ်မိုး နှင့် အမည်မသိ ပြည်သူ ၁ ဦးတို့ကို သတ်ဖြတ်ခဲ့ကြောင်းသိရှိရသည်။", "အဆိုပါ အကြမ်းဖက် စစ်တပ် စစ်ကြောင်းသည် ယနေ့ ညနေ ၃ နာရီခန့်တွင် ရေဦးမြို့ကို ဝင်ရောက်သွားကြောင်း သိရသည်။", "#နွေဦးတော်လှန်ရေး #khitthitmedia #myanmarmedia #burmesemedia #foryou #foryoupage #NUG #springrevolution #ခင်ဦး"]
https://yktnews.com/2024/02/143242/	ခင်ဦးမြို့နယ်အတွင်း စစ်ကြောင်းထိုးနေသည့် စစ်တပ်က စစ်ဘေးရှောင် ပြည်သူများကို လက်နက်ကြီးများဖြင့် လိုက်လံပစ်ခတ်နေ၊ ကျေးရွာ ၁၀ ရွာကျော်မှ သောင်းနှင့်ချီသော ပြည်သူများ ထွက်ပြေးတိမ်းရှောင်နေရ	["ခင်ဦးမြို့နယ်အတွင်း စစ်ကြောင်းထိုးနေသည့် စစ်တပ်က စစ်ဘေးရှောင် ပြည်သူများကို လက်နက်ကြီးများဖြင့် လိုက်လံပစ်ခတ်နေ၊ ကျေးရွာ ၁၀ ရွာကျော်မှ သောင်းနှင့်ချီသော ပြည်သူများ ထွက်ပြေးတိမ်းရှောင်နေရ", "ရန်ကုန်၊ ဖေဖော်ဝါရီ ၁", "စစ်ကိုင်းတိုင်း၊ ခင်ဦးမြို့နယ်အတွင်း စစ်ကြောင်းထိုးနေသည့် စစ်တပ်က စစ်ဘေးရှောင် ပြည်သူများကို လက်နက်ကြီးများဖြင့် လိုက်လံပစ်ခတ်နေပြီး ကျေးရွာ ၁၀ ရွာကျော်မှ သောင်းနှင့်ချီသော ပြည်သူများ ထွက်ပြေးတိမ်းရှောင်နေရကြောင်း ခင်းဦးမြို့နယ် သတင်းမှန်ပြန်ကြားရေး အဖွဲ့မှ တာဝန်ရှိသူတစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ ဖေဖော်ဝါရီ ၁ ရက်နေ့ နံနက်ပိုင်းတွင် ခင်ဦးမြို့နယ် အနောက် မြောက်ခြမ်းရှိ မြင်းကျ၊ သာဝတ္ထိ၊ ကလုံ စသည့် ကျေးရွာများကို အင်အား ၁၀၀ ကျော်ဖြင့် စစ်ကြောင်းထိုးနေသည့် အကြမ်းဖက် စစ်ကောင်စီ တပ်သားများက စစ်ဘေးရှောင် ပြည်သူများကို လက်နက်ကြီးများဖြင့် လိုက်လံ ပစ်ခတ်လျက်ရှိကြောင်း သိရသည်။", "“စစ်ရှောင်တွေရှိရာကို ကင်းထောက် Drone နဲ့ ကြည့်ပြီးကို သေချာ ပစ်ခတ်နေတာပါ။ ထိတွေ့မှု မရှိဘဲ တမင်ပစ်နေတာပါ စစ်ရှောင်တွေကို” ဟု ခင်ဦးမြို့နယ် သတင်းမှန်ပြန်ကြားရေးမှ တာဝန်ရှိသူက ရန်ကုန်ခေတ်သစ်သတင်းဌာနသို့ ပြောကြားသည်။", "လက်ရှ်ချိန်တွင် ခင်ဦးမြို့နယ်အတွင်းရှိ ကျွန်းတောကြီး၊ မြင်းကျ၊ မကျီးအုပ်၊ ယာတော်၊ သာဝတ္ထိ၊ မြင်းဒေါင်း၊ သရက်ပင်စု၊ ကားဆိပ်၊ ကျွန်းတောလေး၊ ရှင်မင်းတွေ၊ ကလုံ၊ တဲစုစသည့်ကျေးရွာများမှ သက်ကြီးရွယ်အိုများအပါအဝင် သောင်းနှင့်ချီသော ပြည်သူသည် ဘေးလွတ်ရာကို ထွက်ပြေး တိမ်းရှောင်နေရကြောင်း သိရှိရသည်။", "အဆိုပါ စစ်ကြောင်းသည် ခင်ဦးမြို့နယ် အနောက်မြောက်ခြမ်းရှိ ပျဥ်ထောင်ပျူစောထီးရွာမှ ထွက်လာခြင်းဖြစ်ပြီး အကြမ်းဖက် စစ်တပ် စစ်ကြောင်းသည် ကလုံကျေးရွာမှ သာဝတ္ထိကျေးရွာအတွင်းကို လက်နက်ကြီး၊ လက်နက်ငယ်များဖြင့် အကြောင်းမဲ့ ရမ်းသမ်းပစ်ခတ်ကာ ဝင်ရောက်နေကြောင်း ခင်ဦးမြို့နယ် သတင်းမှန်ပြန်ကြားရေးအဖွဲ့မှ တာဝန်ရှိသူ တစ်ဦးက ဆက်လက်ပြောဆိုသည်။"]
https://yktnews.com/2024/01/139651/	ခင်ဦးမြို့နယ်အတွင်း စစ်ကြောင်းထိုးနေသော စစ်သားများကို တိုက်ခိုက်မှု စစ်တပ်ဘက်မှ ၇ ဦးသေဆုံး၊ သေဆုံးသွားသော စစ်သား အလောင်းများကို ကျွန်းတောကြီးရွာရှိ နေအိမ်များ အတွင်းထည့်ကာ မီးရှို့အလောင်းဖျောက်	["ခင်ဦးမြို့နယ်အတွင်း စစ်ကြောင်းထိုးနေသော စစ်သားများကို တိုက်ခိုက်မှု စစ်တပ်ဘက်မှ ၇ ဦးသေဆုံး၊ သေဆုံးသွားသော စစ်သား အလောင်းများကို ကျွန်းတောကြီးရွာရှိ နေအိမ်များ အတွင်းထည့်ကာ မီးရှို့အလောင်းဖျောက်", "ရန်ကုန်၊ ဇန်နဝါရီ ၁၂", "စစ်ကိုင်းတိုင်း၊ ခင်ဦးမြို့နယ်အတွင်း စစ်ကြောင်းထိုးနေသော အကြမ်းဖက် စစ်သားများကို ပစ်ခတ် တိုက်ခိုက်ရာ စစ်တပ်ဘက်မှ ၇ ဦးသေဆုံးခဲ့ကြောင်း ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား)က ရန်ကုန်ခေတ်သစ် မီဒီယာသို့ ပြောဆိုသည်။", "ဇန်နဝါရီလ ၁၂ ရက်နေ့ နံနက်ပိုင်းတွင် တဲစုရွာမှ ထွက်လာသော အကြမ်းဖက် စစ်တပ် စစ်ကြောင်းကို မြင်းကျကျေးရွာအနီးတွင် ဒေသတော်လှန်ရေး တပ်ဖွဲ့များက နံနက် ၉ နာရီ ၂၀ ခန့်က စတင်ကာ ပစ်ခတ် တိုက်ခိုက်ခဲ့ပြီး နံနက် ၁၀ နာရီ ၂၀ ခန့်အထိ ၁နာရီကြာ တိုက်ပွဲဖြစ်ခဲ့ကြောင်း သိရသည်။", "ယင်းတိုက်ပွဲအတွင်း အကြမ်းဖက် စစ်တပ်ဘက်မှ စစ်သား ၇ ဦး ထက်မနည်း သေဆုံးကာ ၁၀ ဦးခန့် ပြင်းပြင်းထန်ထန် ဒဏ်ရာရရှိခဲပြီး သေဆုံးသွားသော စစ်သား အလောင်းများကို ကျွန်းတောကြီးရွာရှိ ပြည်သူပိုင် နေအိမ်များ အတွင်းထည့်ကာ မီးရှို့အလောင်းဖျောက်သွားကြောင်း သိရှိရသည်။", "“တိုက်ပွဲဖြစ်နေတုန်း စစ်ခွေးတွေက ရေဦးတိုင်းရင်းကနေ ၁၂၀ မမလက်နက်ကြီးနဲ့ အလုံးရေ ၂၀ ခန့်လောက် ပစ်ကူပေးလို့ တိုက်ပွဲရပ်နားပြီး တော်လှန်ရေး ရဲဘော်တွေ နောက်ပြန်ဆုတ်ခဲ့ရတယ်လို့ သိရတယ်။ ရဲဘော်တစ်ဦးပဲ လက်နက်ကြီးကျည်စ ထိမှန်ဒဏ်ရာရခဲ့တယ် မစိုးရိမ်ရဘူး” ဟု ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား)က ပြောဆိုသည်။", "အဆိုပါ တိုက်ခိုက်မှုကို ရွှေဘိုခရိုင် ကွပ်ကဲရေးရုံး အမှတ် ၂ လှုပ်ရှားတပ်စိပ် ၊ ရွှေဘိုခရိုင်တပ်ရင်း ၃ ၊ ခင်ဦးမြို့နယ် ပလဖအဖွဲ့ ၊ နယ်မြေခံ ပကဖအဖွဲ့များ ၊ ရွှေဘိုခရိုင်တပ်ရင်း ၃ မှ Drone ဖြင့် ဗုံးသီးချတိုက်ခိုက်ခြင်း ၊ ARF အဖွဲ့မှ Drone ဖြင့် ဗုံးသီးချတိုက်ခိုက်ခဲ့များ ပူးပေါင်း လုပ်ဆောင်ခဲ့ကြောင်း သိရသည်။", "တိုက်ပွဲဖြစ်ပွားပြီးနောက် အကြမ်းဖက် စစ်တပ် စစ်ကြောင်းက စစ်ဘေးရှောင် ပြည်သူ ၄ ဦးဖြစ်သည့် မြင်းကျရွာမှ ဦးလှဝင်း နှင့် ဦးမြင့်ဆွေ ၊ ကျွန်းတောကြီးရွာမှ ကိုယ်ဝန်ဆောင် အမျိုးသမီး မယဥ်ယဥ် နှင့် ကားဆိပ်ရွာမှ ဒေါ်ယဥ်မိုး တို့ကို ဖမ်းဆီးသတ်ဖြတ်ခဲ့ကြောင်း သိရှိရသည်။", "Photo – Inter Khin U", "#နွေဦးတော်လှန်ရေး #khitthitmedia #myanmarmedia #burmesemedia #foryou #foryoupage #NUG #springrevolution #People’sDefenseComrade #Drone #ARF"]
https://yktnews.com/2023/08/119318/	ခင်ဦးမြို့နယ်အတွင်း စစ်တပ် စစ်ကြောင်းထိုးမှုကြောင့် ပြည်သူ ၈၀၀၀ ကျော် ထွက်ပြေးတိမ်းရှောင်	["ခင်ဦးမြို့နယ်အတွင်း စစ်တပ် စစ်ကြောင်းထိုးမှုကြောင့် ပြည်သူ ၈၀၀၀ ကျော် ထွက်ပြေးတိမ်းရှောင်", "ရန်ကုန်၊ ဩဂုတ် ၂၂", "စစ်ကိုင်းတိုင်း ခင်ဦးမြို့နယ်အတွင်း ယနေ့ ဩဂုတ်လ ၂၂ ရက်နေ့တွင် အကြမ်းဖက်စစ်တပ်မှ စစ်ကြောင်း ထိုးလာသည့်အတွက် ဒေသပြည်သူ ၈၀၀၀ ကျော် ထွက်ပြေးတိမ်းရှောင်နေကြရကြောင်း ဒေသပြည်သူများထံမှ သိရှိရသည်။", "အကြမ်းဖက်စစ်တပ်၏ အင်အား ၂၀၀ ခန့်ပါ စစ်ကြောင်းသည် ခင်ဦးမြို့နယ်အတွင်းရှိ ခင်ဦး စခန်းမှ ယနေ့ နံနက်ပိုင်းတွင် စတင်၍ ခင်ဦးမှ အရှေ့တောင်ဘက်ဆီသို့ စစ်ကြောင်းထိုးလာခြင်းဖြစ်ပြီး နီးစပ်ရာကျေးရွာများမှ တောင်သူ၄၀၀၀ ကျော်သည် ကောက်စိုက်၊ ပျိုးနှုတ်အလုပ်များကို ပစ်၍ ထွက်ပြေးနေရကြောင်း ဒေသပြည်သူများက ရန်ကုန်ခေတ်သစ်သတင်းဌာနသို့ပြောကြားသည် ။", "ခင်ဦးတောင်ဘက်ရှိသော လောင်းရှည်ရွာကြီး၊လောင်းရှည်ရွာသစ်၊လက်ပံလှ၊ချောင်းဆုံ၊သံဘို၊ကျီးကန်၊ရေအေးကုန်း စသည့်ကျေးရွာများမှ ပြည်သူများသည် မိုးစပါးစိုက်ပျိုးချိန် စစ်ကြောင်းထိုးလာတာကြောင့် ကောက်စိုက်ပျိုးနှုတ်များ ပစ်၍ ထွက်ပြေးနေရခြင်းဖြစ်ကြောင်း သိရှိရသည်။", "ထို့ပြင် ခင်ဦးမြို့နယ် အနောက်ဘက်ခြမ်းတွင်လည်း သြဂုတ်လ ၂၂ရက်နေ့ နံနက်ပိုင်းတွင် ရေဦးတိုင်းရင်းဆေးရုံမှ အကြမ်းဖက်စစ်တပ်၏ ကားကြီး ၄စီးဖြင့် ရေဦးမူးမြစ်ကူးတံတားမှ အင်းပတ်ကွေ့သို့ စစ်သား အင်အား ၁၀၀ ကျော်လာချသွားတာကြောင့် နီးစပ်ရာကျေးရွာများမှ ပြည်သူ ၄၀၀၀ ကျော်သည်လည်း မိုးထဲရေထဲဗွက်ထဲ ဆက်လက်ထွက်ပြေးနေရကြောင်း သိရှိရသည်။", "ထို့ကြောင့် ခင်ဦးမြို့ နယ်အနောက်ခြမ်းနှင့်အရှေ့တောင်ခြမ်းမှ စုစုပေါင်း ကျေးရွာ ၁၃ ရွာမှ ပြည်သူ ၈၀၀၀ ကျော် သည် အကြမ်းဖက်စစ်တပ်ကြောင့် ယခုအချိန်သည် မိုးစပါး(ရွှေဘိုပေါ်ဆန်းခေါ်ဘေးကြား)စိုက်ပျိုးချိန်ဖြစ်သော်လည်း မိုးထဲရေထဲဗွက်ထဲတွင် အလုပ်အကိုင်ပစ် အသက်ဘေးလွတ်ရာသို့ ဆက်တိုက်ထွက်ပြေးတိမ်းရှောင်နေကြခြင်းဖြစ်ကြောင်း သိရှိရသည်။", "ခင်ဦးမြို့နယ်အတွင်း သြဂုတ် ၂၁ရက်နေ့တွင်လည်း ခင်ဦးစခန်းမှအင်အားတစ်ရာကျော် စစ်ကြောင်းသည် ခင်ဦးမြို့ ပတ်ချာလည် မြို့ဝန်းကျင် စစ်ကြောင်းထိုးခဲ့ပြီး ဖမ်းဆီးခံရသူအများအပြားရှိခဲ့ကြောင်း၊ ဖမ်းဆီးခံရသူများ အများစုကို ညနေပိုင်းတွင် ပြန်လွတ်ခဲ့သော်လည်း တောင်သူ လုပ်ကိုင်ကြသည့် ဒေါ်ဌေး အသက် ၅၅နှစ် နှင့် ဒေါ်ခင်မာလာ အသက် ၄၈နှစ်တို့ကိုမူ ဖမ်းဆီးခေါ်ဆောင်သွားပြီး ပြန်မလွတ်သေးကြောင်း ဒေသပြည်သူများက ပြောကြားသည်။"]
https://yktnews.com/2023/08/119406/	ခင်ဦးမြို့နယ်အတွင်း စစ်တပ် စစ်ကြောင်းထိုးမှုကြောင့် ပြည်သူ ၈၀၀၀ ကျော် ထွက်ပြေးတိမ်းရှောင်၊ စစ်ဘေးရှောင် အဘိုးအို ၁ ဦးသေဆုံး	["ခင်ဦးမြို့နယ်အတွင်း စစ်တပ် စစ်ကြောင်းထိုးမှုကြောင့် ပြည်သူ ၈၀၀၀ ကျော် ထွက်ပြေးတိမ်းရှောင်၊ စစ်ဘေးရှောင် အဘိုးအို ၁ ဦးသေဆုံး", "ရန်ကုန်၊ ဩဂုတ် ၂၃", "စစ်ကိုင်းတိုင်း ခင်ဦးမြို့နယ်အတွင်း ဩဂုတ်လ ၂၂ ရက်နေ့တွင် အကြမ်း ဖက် စစ်တပ်က စစ်ကြောင်း ထိုးလာသည့်အတွက် ဒေသပြည်သူ ၈၀၀၀ ကျော် ထွက်ပြေး တိမ်းရှောင် နေကြရပြီး စစ်ရှောင်အဘိိုးအိုတစ်ဦးလည်းအမောဖောက်သေဆုံးခဲ့ရကြောင်း ဒေသပြည်သူများက ပြောဆိုသည်။", "အကြမ်းဖက်စစ်တပ်၏ အင်အား ၂၀၀ ခန့်ပါ စစ်ကြောင်းသည် ခင်ဦးမြို့နယ် အတွင်းသို့ ယမန်နေ့ နံနက်ပိုင်းတွင် စစ်ကြောင်းထိုးလာခြင်းဖြစ်ပြီး နီးစပ်ရာ ကျေးရွာ များမှ တောင်သူ ၄၀၀၀ ကျော်သည် ကောက်စိုက်၊ ပျိုးနုတ် အလုပ် များ ကို ပစ်၍ မိသားစုများနှင့်အတူ ထွက်ပြေးနေရကြောင်း သိရှိရသည်။", "ခင်ဦးမြို့နယ်၊ လောင်းရှည်ရွာကြီး၊လောင်းရှည်ရွာသစ်၊လက်ပံလှ၊ချောင်းဆုံ၊သံဘို၊ ကျီးကန်၊ရေအေးကုန်း စသည့်ကျေးရွာများမှ ပြည်သူ ၄၀၀၀ ကျော်သည် မိုးစပါးစိုက်ပျိုးနေချိန် စစ်ကြောင်းထိုးလာသဖြင့် လယ်ယာလုပ်ငန်းခွင်များကို စွန့်ခွာ ထွက်ပြေးရခြင်းဖြစ်ကြောင်း ဖြစ်ကြောင်း သိရှိရသည်။", "အလားတူ ခင်ဦးမြို့နယ် အနောက်ဘက်ခြမ်း တွင်လည်း သြဂုတ်လ ၂၂ရက်နေ့ နံနက်ပိုင်း ရေဦးတိုင်းရင်းဆေးရုံမှ စစ်ကား ၄ စီးဖြင့် အင်းပတ်ကွေ့သို့ စစ် သား အင်အား ၁၀၀ ကျော်လာချ သွားခဲ့ကြောင်း၊ထို့ကြောင့် နီးစပ်ရာကျေးရွာ များ မှ ပြည်သူ ၄၀၀၀ ကျော်သည်လည်း မိုးထဲရေထဲ ထွက် ပြေးတိမ်းရှောင် နေရကြောင်း သိရှိရသည်။", "လတ်တလော ခင်ဦးမြို့ နယ်၊ အနောက်ခြမ်းနှင့်အရှေ့တောင်ခြမ်းရှိ ကျေးရွာ စုစုပေါင်း ၁၃ ရွာမှ ပြည်သူ ၈၀၀၀ ကျော် သည် အကြမ်းဖက်စစ်တပ်၏ ထိုးစစ် ကြောင့် ထွက်ပြေးတိမ်းရှောင်နေရကြောင်း၊ လယ်ယာလုပ်ငန်းခွင်များစွန့်ခွာ ထွက်ပြေး ရ၍ မိုးစပါး အချိန်မီ စိုက်ပျိုးထွက်ရှိနိုင်မည်မဟုတ်ကြောင်း သိရှိရ သည်။", "ခင်ဦးမြို့ပေါ်တွင်လည်း သြဂုတ် ၂၁ ရက်နေ့ ခင်ဦးရဲစခန်းမှ အင်အား ၁၀၀ ကျော် စစ်တပ်စစ်ကြောင်းက ခင်ဦးမြို့ ပတ်ချာလည်ဝန်းကျင် စစ်ကြောင်း ထိုးခဲ့ပြီး ပြည်သူအများအပြားကို ဖမ်းဆီးခဲ့ကြောင်း၊ ဖမ်းဆီးခံရသူများ အများစု ကို ညနေပိုင်းတွင် ပြန်လွတ်ခဲ့သော်လည်း တောင်သူ လုပ်ကိုင်ကြသည့် ဒေါ်ဌေး အသက် ၅၅နှစ် နှင့် ဒေါ်ခင်မာလာ အသက် ၄၈နှစ် တို့ ကိုမူ ပြန်မလွှတ်သေးဘဲ ဆက်လက် ဖမ်းဆီးထားကြောင်း သိရှိရသည်။"]
https://yktnews.com/2023/03/90305/	ခင်ဦးမြို့နယ်အတွင်းရှိ ကျေးရွာ ၁၀ ရွာကို စစ်တပ်က စစ်ကြောင်းထိုး စီးနင်းနေပြီး ၁၀၀၀၀ ကျော် ထွက်ပြေးတိမ်းရှောင်နေရ	["ခင်ဦးမြို့နယ်အတွင်းရှိ ကျေးရွာ ၁၀ ရွာကို စစ်တပ်က စစ်ကြောင်းထိုး စီးနင်းနေပြီး ၁၀၀၀၀ ကျော် ထွက်ပြေးတိမ်းရှောင်နေရ", "ရန်ကုန်၊ မတ် ၂", "စစ်ကိုင်းတိုင်း၊ ခင်ဦးမြို့နယ် အနောက်ဘက်ခြင်းရှိ ကျေးရွာ ၁၀ ရွာကို စစ်တပ်က စစ်ကြောင်းထိုး စီးနင်းနေပြီး ၁၀၀၀၀ ကျော် ထွက်ပြေးတိမ်းရှောင်နေရကြောင်း ဒေသ ပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၂၅ ရက်နေ့က စတင်ကာ ခင်ဦးမြို့နယ် အနောက်ဘက်ခြမ်းရှိ ကျေးရွာများကို အကြမ်းဖက် စစ်တပ်က အင်အားသုံး စီးနင်း မီးရှို့မှုများ ပြုလုပ်နေခြင်း ဖြစ်ပြီး မြင်းဒေါင်း၊ မြင်းကျ၊ မကျီးအုပ်၊ ကျွန်းတောကြီး၊သရက်ပင်စု၊ ယာတော်၊ အင်တိုင်းလေး(တောင်၊မြောက်)၊ ဥယျဥ်နှင့် သာဝတ္ထိရွာတို့မှ ပြည်သူများသည် ယနေ့ မတ်လ ၂ ရက်နေ့ နံနက်ပိုင်းထိ ထွက်ပြေးတိမ်းရှောင်နေရကြောင်းသိရသည်။", "” အခု စစ်ခွေးတွေကေ ခင်ဦး၊ အနောက်ဘက်ခြမ်းကို စစ်ကြောင်းထိုး ဝင်ရောက်လာတာ အခုရေဦးနားထိ ရောက်နေပြီ ရွာတွေကို လက်နက်ကြီးတွေနဲ့ ပစ်ခတ် ဝင်ရောက် မီးရှို့နေတော့ မြင်းဒေါင်း၊ မြင်းကျ၊ မကျီးအုပ်၊ ကျွန်းတောကြီး၊ သရက်ပင်စု၊ ယာတော်၊ အင်တိုင်းလေး(တောင်၊မြောက်)၊ ဥယျဥ်နဲ့ သာဝတ္ထိရွာက ပြည်သူ တစ်သောင်းကျော် အိုးအိမ်စွန့်ခွာပြီး ဒီနေ့ မတ်လ ၂ ရက်နေ့ထိ ထွက်ပြေးတိမ်းရှောင်နေရတယ်” ဟု ပြည်သူ တစ်ဦးကပြောဆိုသည်။", "အဆိုပါ အကြမ်းဖက် စစ်တပ် စစ်ကြောင်းသည် ဖေဖော်ဝါရီလ ၂၆ ရက်နေ့က တဲစုရွာကို ဝင်ရောက် စီးနင်း မီးရှို့ခဲ့ပြီး ပြည်သူပိုင် နေအိမ် ၁၈ လုံးပြာကျခဲ့ကြောင်း သိရသည်။"]
https://yktnews.com/2023/07/111541/	ခင်ဦးမြို့နယ်၊ ကုန်းကြီးကျေးရွာကို စစ်တပ်က ဝင်ရောက်စီးနင်းပြီး ရွာသားများကို ဖမ်းဆီးထားကာ တချို့ အသတ်ခံထားရ	["ခင်ဦးမြို့နယ်၊ ကုန်းကြီးကျေးရွာကို စစ်တပ်က ဝင်ရောက်စီးနင်းပြီး ရွာသားများကို ဖမ်းဆီးထားကာ တချို့ အသတ်ခံထားရ", "ရန်ကုန်၊ ဇူလိုင် ၆", "စစ်ကိုင်းတိုင်း ခင်ဦးမြို့နယ်၊ ကုန်းကြီးကျေးရွာကို စစ်တပ်နှင့်ပျူစောထီးများက ဝင်ရောက်စီးနင်းပြီး ရွာသားများကို ဖမ်းဆီးထားကာ တချို့ ကို သတ်ဖြတ်လိုက်ကြောင်း ဒေသပြည်သူများထံမှ သိရှိရသည်။", "ဇူလိုင်လ ၅ ရက်နေ့ နံနက်ပိုင်း စစ်ကိုင်းတိုင်း ခင်ဦးမြို့နယ် ကုန်းကြီးရွာသို့ စစ်သားနှင့်ပျူစောထီး အင်အား ၁၀၀ ခန့် ဝင်ရောက်လာပြီး ရွာသူ ရွာသားများ ဘေးလွတ်ရာသို့ ပုန်းရှာင်နေရကြောင်း၊ ကျေးရွာထဲရှိ အိမ်များသို့ စစ်တပ်နှင့်ပျူစောထီးများက ၄နေရာခွဲ စခန်းချထားပြီး ရွာသူရွာသားများ ပုန်းရှာင်နေရာများသို့ လက်နက်ကြီးဖြင့် မကြာခဏ ပစ်ခတ်ကြောင်း၊ လက်ရှိတွင် ကျေးရွာအတွင်း ပိတ်မိနေသော ရွာသူရွာသား ၅ဦး ကို ဖမ်းဆီးထား ပြီး သတ်ဖြတ်လိုက်သည်ဆိုသော သတင်းများရရှိထားကြောင်း ဒေသပြည်သူများက ပြောဆိုသည်။", "စစ်တပ်က ကုန်းကြီးကျေးရွာတွင် အထိုင်ချ၍ လက်နက်ကြီးများဖြင့် ပစ်ခတ်မှုကြာင့် စစ်ရှောင်ရွာသူရွာသား ၄ ဦး ဒဏ်ရာရပြီး ယခုအချိန်ထိ ရွာထဲတွင် စစ်တပ်နှင့်ပျူစောထီး များ ဝင်ရောက်စီးနင်းထားဆဲဖြစ်ကြောင်း၊ ကုန်းကြီးရွာသို့ ကျေးရွာ၏ မြောက်ဘက် တောလမ်းမှ ဝင်ရောက်လာခြင်းဖြစ်ကြောင်း သိရှိရသည်။", "ဓာတ်ပုံ- ယမန်နှစ် ခင်ဦးမြို့နယ်၊ ပေါင်းလဲကုန်းကျေးရွာကို စစ်တပ်က မီးရှို့ခဲ့စဉ်။"]
https://yktnews.com/2023/05/103416/	ခင်ဦးမြို့နယ်၊ ကံသစ်ကျေးရွာကို စစ်တပ်က မီးတင်ရှို့နေ	["ခင်ဦးမြို့နယ်၊ ကံသစ်ကျေးရွာကို စစ်တပ်က မီးတင်ရှို့နေ", "ရန်ကုန်၊ မေ ၁၉", "စစ်ကိုင်းတိုင်း၊ ခင်ဦးမြို့နယ်၊ ကံသစ်ရွာကို အကြမ်းဖက် စစ်တပ်က မီးရှို့ ဖျက် ဆီးနေကြောင်း ခင်ဦးနယ် ဒေသခံကာကွယ်ရေး မဟာမိတ်အင်အားစု – KURDAF ထံမှ သိရသည်။", "မေလ၁၉ ရက်နေ့ ညနေ ၅ နာရီ ၄၀ မိနစ်တွင် အကြမ်းဖက် စစ်တပ်က ခင်ဦး မြို့နယ်၊ ကံသစ်ကျေးရွာကို မီးရှို့ ဖျက်ဆီးနေခြင်းဖြစ်ပြီး ကျေးရွာအတွင်းတွင် မီးရှို့ခံရမှုကြောင့် ပျက်စီးဆုံးရှုံးသော အိမ်ခြေ အရေအတွက်နှင့် အခြေ အနေ များကို အတည်မပြုနိုင်သေးကြောင်း သိရှိရသည်။", "လက်ရှိတွင် ကျေးရွာသူ ကျေးရွာသားများ စစ်ဘေးရှောင်နေရပြီး စစ်တပ်က ခင်ဦးမြို့နယ်အတွင်းတွင် စစ်ကြောင်းများခွဲ၍ ကျေးရွာများကို စီးနင်းခြင်းနှင့် ပြည်သူများကို ဖမ်းဆီး သတ်ဖြတ်မှုများ လုပ်ဆောင်နေကြောင်း သိရှိရသည်။"]
https://yktnews.com/2023/06/106343/	ခင်ဦးမြို့နယ်၊ ကံသစ်ရွာကို စစ်တပ်က ၄ ကြိမ်မြောက် မီးတင်ရှို့ခဲ့ပြီး ဘုရားဆင်းတုတော်များပါ ရိုက်ချိုးဖျက်ဆီးသွားခဲ့	["ခင်ဦးမြို့နယ်၊ ကံသစ်ရွာကို စစ်တပ်က ၄ ကြိမ်မြောက် မီးတင်ရှို့ခဲ့ပြီး ဘုရားဆင်းတုတော်များပါ ရိုက်ချိုးဖျက်ဆီးသွားခဲ့", "ရန်ကုန်၊ ဇွန် ၆", "စစ်ကိုင်းတိုင်း၊ ခင်ဦးမြို့နယ်၊ ကံသစ်ရွာကို အကြမ်း ဖက် စစ်တပ်က ၄ ကြိမ်မြောက် မီးတင်ရှို့ခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဇွန်လ ၄ ရက်နေ့ ညနေ ၄ နာရီ ခန့်တွင် ခင်ဦးမြို့နယ်၊ ကံသစ်ရွာကို အကြမ်းဖက် စစ်တပ်က ၄ ကြိမ်မြောက် မီးရှို့ဖျက်ဆီးလျက်ရှိကြောင်း သိရသည်။", "” အဲရွာက အခုတစ်ကြိမ်နဲ့ဆို ၄ ကြိမ် မီးရှို့ဖျက်ဆီးခံထားရတဲ့ရွာပါ။ ရွာမှာရှိတဲ့ နေအိမ်တွေ အကုန်လုံးကို ထပ်ရှို့နေတာလားတော့ မသိဘူး။ ပျက်စီးမှု အခြေအနေတော့ အတော်များတယ်။ ဘုရားဆင်းတုတော်တွေကိုပါ ရိုက်ချိုးသွားတယ် စစ်တပ်က ” ဟု ပြည်သူ တစ်ဦးက ပြောဆိုသည်။", "ကံသစ်ရွာကို အကြမ်းဖက် စစ်တပ်က ၂၀၂၂ ခုနှစ် ဇွန်လတွင် ပထမ အကြိမ် မီးရှို့ဖျက်ဆီးခဲ့ပြီး နေအိမ် ၅၂ လုံးပြာကျခဲ့ကြောင်း၊ ၂၀၂၂ ခုနှစ် နိုဝင်ဘာလတွင် ဒုတိယအကြိမ် ထပ်မံ မီးရှို့ဖျက်ဆီးခဲ့ပြီး နေအိမ် ၇ အိမ်ပြာကျခဲ့ကြောင်း၊ ၂၀၂၃ ခုနှစ် မေလ ၁၉ရက်နေ့တွင် တတိယအကြိမ် ထပ်မံ မီးရှို့ဖျက်ဆီးခဲ့ကာ နေအိမ် ၁၉၅ လုံးပြာကျခဲ့ကြောင်း သိရသည်။"]
https://yktnews.com/2023/06/107739/	ခင်ဦးမြို့နယ်၊ ကံသစ်ရွာနှင့် သာဂရရွာရှိ နေအိမ် ၃၉ လုံးကို စစ်တပ်က မီးရှို့ဖျက်ဆီး	["ခင်ဦးမြို့နယ်၊ ကံသစ်ရွာနှင့် သာဂရရွာရှိ နေအိမ် ၃၉ လုံးကို စစ်တပ်က မီးရှို့ဖျက်ဆီး", "ရန်ကုန်၊ ဇွန် ၁၅", "စစ်ကိုင်းတိုင်း၊ ခင်ဦးမြို့နယ် ကံသစ်ရွာနှင့် သာဂရရွာရှိ နေအိမ် ၃၉ လုံးကို အကြမ်းဖက် စစ်တပ်က မီးရှို့ဖျက်ဆီးခဲ့ကြောင်း ခင်ဦးမြို့နယ် သတင်းမှန်ပြန်ကြားရေးအဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ခင်ဦးမြို့နယ်တွင် အကြမ်းဖက် စစ်တပ်က ဇွန် ၁ ရက်နေ့မှ ဇွန်လ ၁၅ ရက်နေ့ထိ စစ်ကြောင်းထိုး စီးနင်းခဲ့ပြီးး ယနေ့ ဇွန်လ ၁၅ ရက်နေ့တွင် သာဂရကျေးရွာရှိ ပြည်သူပိုင် နေအိမ် ၆ လုံးကို မီးရှို့ဖျက်ဆီးခဲ့ကြောင်း သိရသည်။", "အကြမ်းဖက် စစ်တပ် စစ်ကြောင်းသည် ဇွန်လ ၁၄ ရက်နေ့ နံနက်ပိုင်းတွင် ခင်ဦးမြို့ပေါ်မှ ရေဦး-ခင်ဦး ကားလမ်းဘေးရှိ ကျောက်မန်းကန်တံတား အနီးတွင် ပြည်သူ့ကာကွယ်ရေး တပ်ဖွဲ့များနှင့် တိုက်ပွဲဖြစ်ပွားခဲ့ပြီး စစ်တပ်ဘက်မှ ထိခိုက်ဒဏ်ရာရရှိသူ များပြားသောကြောင့် ကံသစ်ကျေးရွာအတွင်း လက်နက်ကြီး လက်နက်ငယ်များဖြင့် ပစ်ခတ် ဝင်ရောက်ကာ ပြည်သူပိုင် နေအိမ် ၃၃ လုံးကို မီးရှို့ ဖျက်ဆီးခဲ့ကြောင်း၊ ကံသစ်ကျေးရွာကို အကြမ်းဖက် စစ်တပ်က ၅ ကြိမ်မြောက် မီးရှို့ဖျက်ဆီးခြင်းဖြစ်ကြောင်း သိရှိရသည်။ယယ", "ထို့နောက် အကြမ်းဖက် စစ်တပ် စစ်ကြောင်းသည် ဇွန်လ ၁၄ ရက်နေ့ ညနေပိုင်းတွင် ကံသစ်ရွာမှ သာဂရကျေးရွာဘက်ကို ထွက်ခွာလာစဥ် ကံသစ် တံတားအနီး မိုင်း ၇ လုံးတွဲဖြင့် ဖောက်ခွဲ တိုက်ခိုက်ခံခဲ့ရပြီး သေဆုံး စစ်သားများကို ကံသစ်မူး၊ OMC မူးထဲပစ်ချ အလောင်းဖျောက်ခဲ့ကြကြောင်း၊ သာဂရကျေးရွာ အရောက်တွင်လည်း ကျေးရွာအတွင်း တိုက်မိုင်းများမိ၍ သေဆုံးအလောင်းများကို မီးပုံရှို့ခဲ့ပြီး ညအိပ်တပ်စွဲခဲ့ကြောင်း သိရှိရသည်။", "ယနေ့ ဇွန်လ ၁၅ ရက် နံနက်ပိုင်းတွင် အကြမ်းဖက် စစ်တပ် စစ်ကြောင်းက သာဂရကျေးရွာမှ အထွက် နေအိမ် ၆ လုံးကို မီးရှို့ဖျက်ဆီးကြောင်း၊ ထို့နောက် စစ်တပ် စစ်ကြောင်းသည် ရေဦး-ခင်ဦး ကားလမ်း ဘေး လယ်ကွင်းများမှတစ်ဆင့် အထမ်း ၉ ထမ်း အင်အား ၁၀၆ ဦးခန့်ဖြင့် ရွာသစ်ကုန်းရှိ ပျူစောထီးများထံ သွားရောက်ပြီး ရေဦးမြို့ပေါ်မှ သံချပ်ကာကား ၄ စီးဖြင့် လာရောက်သယ်ဆောင်သွားကြောင်း သိရှိရသည်။", "Photo – ခင်ဦးမြို့နယ်သတင်းမှန်ပြန်ကြားရေးအဖွဲ့"]
https://yktnews.com/2023/06/105663/	ခင်ဦးမြို့နယ်၊ ကျီးအိုင်ကျေးရွာကို ယနေ့ နံနက်အစောပိုင်း စစ်တပ်က လက် နက် ကြီးများဖြင့် ပစ်ခတ် ဝင်ရောက်ပြီး မီးတင်ရှို့နေ	["ခင်ဦးမြို့နယ်၊ ကျီးအိုင်ကျေးရွာကို ယနေ့ နံနက်အစောပိုင်း စစ်တပ်က လက် နက် ကြီးများဖြင့် ပစ်ခတ် ဝင်ရောက်ပြီး မီးတင်ရှို့နေ", "ရန်ကုန်၊ ဇွန် ၂", "စစ်ကိုင်းတိုင်း၊ ခင်ဦးမြို့နယ်၊ ကျီအိုင်ကျေးရွာကို စစ်တပ်က ယနေ့ နံနက်အစောပိုင်း လက်နက်ကြီးများဖြင့် ပစ်ခတ် ဝင်ရောက်ပြီး မီးတင်ရှို့နေကြောင်း ဒေသပြည်သူများထံမှ သိရှိရသည်။", "ယမန်နေ့ မူးသာကျေးရွာတွင် ညအိပ်ခဲ့ သော စစ်တပ်က ယနေ့ ဇွန်လ ၂ရက်နေ့နံနက်ပိုင်းတွင် ကျီးအိုင်ကျေးရွာဘက်သို့ လက်နက်ကြီးများဖြင့် ပစ်ခတ်ပြီး ကျေးရွာအတွင်းသို့ ဝင်ရောက်လာကြောင်း၊ ကျီးအိုင်ကျေးရွာတောင်ပိုင်းမှ မီး စတင်ရှို့နေကြောင်း သိရှိရသည်။", "” ကျီးအိုင်ကျေးရွာမှာ အိမ်ခြေ ၂၀၀ ကျော်လောက်ရှိမယ်။ ခွေးတွေဘက်က လက်နက်ကြီးနဲ့ပစ်ပြီး ဝင်လာတာ။ တိုက်ပွဲဖြစ်တာမရှိပါဘူး။ ပြည်သူတွေအားလုံးကတော့ ထွက်ပြေးတိမ်းရှောင်နေပါတယ်” ဟု ဒေသပြည်သူတစ်ဦးက ပြောဆိုသည်။", "ထို့ပြင် ဇွန်လ ၁ ရက်နေ့တွင် စစ်ကောင်စီတပ်များက ရွာသစ်ကျေးရွာကို မီးရှို့ဖျက်ဆီးခဲ့ကြောင်း ၊ ရွာသစ်ရွာကို စစ်တပ်က မီးရှို့ခဲ့သဖြင့် ကျေးရွာ ၅ ရွာမှ ပြည်သူ ၃၀၀၀ ကျော် ထွက်ပြေး တိမ်းရှောင်နေရကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဇွန်လ ၁ ရက်နေ့ နံနက် ၅ နာရီ ၃၀ မိနစ်တွင် ခင်ဦးမြို့နယ် ရေဦး-ညောင်ပင်သာ လမ်းပိုင်းဘေးရှိ ရွာသစ်ကျေးရွာကို အင်းပတ်ကွေ့၌ အထိုင်ချထားသော စစ်သားများ၊ ရွာသစ်ကုန်းရွာမှ ပျူစောထီးများနှင့် ရေဦးတိုင်းရင်း ဆေးရုံမှ စစ်သားများ ပါဝင်သော အင်အား ၁၀၀ ဝန်းကျင်ပါ စစ်ကြောင်းက ဝင်ရောက် စီးနင်း မီးရှို့ခဲ့ကြောင်း၊ လက်နက်ကြီး လက်နက်ငယ်များဖြင့် ဒေသခံများကို လိုက်လံ ရမ်းသမ်း ပစ်ခတ်ခဲ့ကြောင်း သိရသည်။", "စစ်တပ်၏ စစ်ကြောင်းထိုး ပစ်ခတ် မီးရှို့မှုများကြောင့် ရွာသစ်ကျေးရွာ အပါအဝင် ချမ်းသာကုန်းကျေးရွာ၊ ညောင်ပင်ခြံကျေးရွာ၊ ဆည်ကြီးကျေးရွာနှင့် မူးသာကျေးရွာ စသည့် ကျေးရွာများမှ ဒေသခံ ၃၀၀၀ ကျော် ထွက်ပြေး တိမ်းရှောင်ခဲ့ရကြောင်း သိရှိရသည်။"]
https://yktnews.com/2023/02/85027/	ခင်ဦးမြို့နယ်၊ ညောင်ပင်စုကျေးရွာကို စစ်တပ်မီးရှို့ခဲ့ပြီး လက်နက်ကြီးများဖြင့် ပစ်ခတ်	["ခင်ဦးမြို့နယ်၊ ညောင်ပင်စုကျေးရွာကို စစ်တပ်မီးရှို့ခဲ့ပြီး လက်နက်ကြီးများဖြင့် ပစ်ခတ်", "ရန်ကုန်၊ ဖေဖော်ဝါရီ ၂", "စစ်ကိုင်းတိုင်း၊ ရွှေဘိုခရိုင်၊ ခင်ဦးမြို့နယ်၊ ညောင်ပင်ကြီးစုကျေးရွာကို စစ်တပ် က ယမန်နေ့ ဖေဖော်ဝါရီလ ၁ ရက် နံနက် ပိုင်းတွင် မီးရှို့ပြီး လက်နက်ကြီး များ ဖြင့် ရမ်းသမ်းပစ်ခတ်နေသဖြင့် ဒေသခံ ပြည်သူထောင်ချီထွက် ပြေးခဲ့ရ ကြောင်း ခင်ဦးမြို့နယ်သတင်းမှန်ပြန်ကြားရေးထံမှ သိရသည်။", "ခင်ဦးမြို့နယ်၊ ဗျိုင်းကြိုင်းကျေးရွာ၊ ရုံးစုကျေးရွာ၊ ညောင်ပင်စုကြီး ကျေးရွာ များ ကို ယမန်နေ့ ဇန်နဝါရီလ ၃၁ ရက်နေ့က မီးရှို့ဖျက်ဆီးခဲ့သော မော်လိုက် အခြေ စိုက် ခမရ ၃၆၄ တပ် နှင့် မှော်ဘီအခြေစိုက် ခလရ ၇၀၁ တပ်သားများ သည် ဖေဖော်ဝါရီလ ၁ ရက် နံနက် ၈ နာရီခန့်တွင် ညောင်ပင်စုကြီးကျေးရွာကို ထပ်မံ မီးရှို့ ပြီး ရေဦး-ညောင်ပင်သာ ကားလမ်းဘေး သက်ပေးရွာနှင့် မူးသာရွာကြား ရှေ့ ပြေး ကင်း ထောက်ပုံစံထွက်ကာ လက်နက်ကြီး၊ လက်နက်ငယ်များဖြင့် ရမ်း သမ်း ပစ်ခတ်နေခြင်းဖြစ်ကြောင်း သိရသည်။", "“သက်ပေးရွာဘက်ကို လက်နက်ကြီးနဲ့ အဆက်မပြတ်ပစ်ပြီး ဝင်နေတာ၊ လက် ရှိ အချိန်အထိတော့ ဝရုန်း သုံးကားနဲ့ ထွက်ပြေးနေကြရတယ်၊ လက်နက် ကြီး ထိ ထားတဲ့ပြည်သူတွေရှိတယ်လို့တော့ ကြားပေမယ့် အတည်ပြုလို့ မရ သေး ဘူး၊ကားလမ်းဘေးရှိကျေးရွာတွေ အကုန်ထွက်ပြေးနေကြရတယ်၊ စစ်ခွေး တွေ က စစ်ဘေးရှောင်တွေရှိတဲ့ဘက်ကို လက်နက်ကြီးတွေနဲ့လည်း ထုနေ တယ်” ဟု People’s Defense Comrade အဖွဲ့မှ အမေ့သားက ရန်ကုန် ခေတ် သစ် သတင်း ဌာနထံသို့ ပြောကြားသည်။", "ရွှေဘိုခရိုင်အတွင်းရှိ ဒီပဲယင်းမြို့နယ်၊ ရေဦးမြို့နယ်၊ ရွှေဘိုမြို့နယ်အတွင်းရှိ ကျေး ရွာ ကို လှည့်ပတ်မီးရှို့ နေသော အကြမ်းဖက်စစ်သားများ၏ မီးရှို့ ဖျက် ဆီးမှုကြောင့် ခင်ဦးမြို့နယ်အတွင်းရှိ ဗျိုင်းကြိုင်ကျေးရွာ၊ ညောင်ပင်စုကြီး ကျေး ရွာ၊ ရုံးစုကျေးရွာ၊ ကြာပင်အိုင်ကျေးရွာ၊ ကျွန်းလည်ကျေးရွာ၊ ကျွန်းဆွယ်ကျေး ရွာ တို့နှင့် ရွှေဘိုမြို့နယ်အတွင်းရှိ သရက်ပင်ဝန်းကျေးရွာ၊ စိုင်တိုးကျေး ရွာ စ သည့် ရွာ ၈ ရွာထက်မနည်း မီးရှို့ဖျက်ဆီးခံထားရပြီး ဒေသခံပြည်သူ သောင်း ချီ ထွက်ပြေးနေရကြောင်း သိရသည်။"]
https://yktnews.com/2023/02/89819/	ခင်ဦးမြို့နယ်၊ တဲစုရွာကို စစ်တပ်က တတိယအကြိမ် မီးရှို့ဖျက်ဆီးမှု နေအိမ် ၁၈ လုံးပြာကျ	["ခင်ဦးမြို့နယ်၊ တဲစုရွာကို စစ်တပ်က တတိယအကြိမ် မီးရှို့ဖျက်ဆီးမှု နေအိမ် ၁၈ လုံးပြာကျ", "ရန်ကုန်၊ ဖေဖော်ဝါရီ ၂၇", "စစ်ကိုင်းတိုင်း၊ ခင်ဦးမြို့နယ်၊ တဲစုရွာကို အကြမ်းဖက် စစ်တပ်က တတိယအကြိမ် မီးရှို့ဖျက်ဆီးမှု နေအိမ် ၁၈ လုံးပြာကျခဲ့ကြောင်း ခင်ဦးမြို့နယ် သတင်းမှန်ပြန်ကြားရေးအဖွဲ့ထံမှ သိရသည်။", "ဖေဖော်ဝါရီလ ၂၆ ရက်နေ့ မွန်းလွဲပိုင်းတွင် အကြမ်းဖက်စစ်တပ်က တဲစုရွာကို တတိယအကြိမ်အဖြစ် သေနတ်များ ပစ်ဖောက်ကာ ဝင်ရောက် စီးနင်းခဲ့ပြီး ပြည်သူပိုင် နေအိမ် ၁၈ လုံးကို မီးရှို့ဖျက်ဆီးကာ ကျေးရွာ လျှပ်စစ်ထရမ်စဖော်မာကိုလည်း ပစ်ခတ်ဖျက်ဆီး သွားကြောင်း သိရသည်။", "စစ်တပ် မီးရှို့ဖျက်ဆီးသွားသော တဲစုကျေးရွာတွင် နေအိမ် ၄၀၀ ခန့်ရှိပြီး ကျေးရွာအနီးအနားတွင် ပျဥ်ထောင်ပျူစောထီးရွာ ရှိကာ တဲစုကျေးရွာသည် တတိယ အကြိမ်မြှောက် ဝင်ရောက်စီးနင်း မီးရှို့မှုကြောင့် စုစုပေါင်း နေအိမ် ၅၂ လုံး ပြာကျပျက်စီးခဲ့ကြောင်း သိရှိရသည်။", "Photo- ခင်ဦးမြို့နယ်သတင်းမှန် ပြန်ကြားရေးအဖွဲ့။"]
https://yktnews.com/2023/12/135933/	ခင်ဦးမြို့နယ်၊ ပျဥ်ထောင်ကျေးရွာရှိ စစ်ကောင်စီ တပ်သားများကို ဒရုန်းဖြင့် ဗုံးကျဲ တိုက်ခိုက်မှု ၂ ဦးသေဆုံး	["ခင်ဦးမြို့နယ်၊ ပျဥ်ထောင်ကျေးရွာရှိ စစ်ကောင်စီ တပ်သားများကို ဒရုန်းဖြင့် ဗုံးကျဲ တိုက်ခိုက်မှု ၂ ဦးသေဆုံး", "ရန်ကုန်၊ ဒီဇင်ဘာ ၁၅", "စစ်ကိုင်းတိုင်း၊ ခင်ဦးမြို့နယ်၊ ပျဥ်ထောင်ကျေးရွာရှိ အကြမ်းဖက် စစ်ကောင်စီ တပ်သားများကို ဒရုန်းဖြင့် ဗုံးကျဲ တိုက်ခိုက်ရာ ၂ ဦးသေဆုံးခဲ့ကြောင်း KhinU Special force Organization KSO အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဒီဇင်ဘာလ ၁၄ ရက်နေ့တွင် ခင်ဦးမြို့နယ်၊ ပျဉ်ထောင်ကျေးရွာရှိ စစ်ကောင်စီ တပ်သားများသည် ၎င်းကျေးရွာအနီးရှိ စပါးခင်းများကို မတရားခိုးယူ ရိတ်သိမ်းနေစဥ် တော်လှန်ရေး တပ်ဖွဲ့များက Drone ဖြင့် ဗုံးသီး ၁၈ လုံး ကျဲချ တိုက်ခိုက်ခဲ့ကြောင်း သိရသည်။", "အဆိုပါ တိုက်ခိုက်မှုအတွင်း ပျဉ်ထောင်ကျေးရွာအတွင်းကို ဝင်းပြေးသွားသည့် စစ်ကောင်စီ တပ်သားများကိုလည်း လိုက်လံ တိုက်ခိုက်ခဲ့ရာ ၂ ဦး ပွဲချင်းပြီးသေဆုံးပြီး အများအပြား ထိခိုက်ဒဏ်ရာရရှိခဲ့ကြောင်း သိရှိရသည်။", "အဆိုပါ တိုက်ခိုက်မှုကို KSO တပ်ဖွဲ့-KURDAF ၊ ခင်ဦးမြို့နယ် ပကဖ ၊ Wolf Guerrilla Local PDF-YeU ၊ ARF ၊ မြို့နယ်တပ်ရင်း (ခရိုင်တပ်ရင်း-၃) ၊ Khin U local Guerrilla force (KUGF) တို့မှ ပူးပေါင်း လုပ်ဆောင်ခဲ့ကြောင်း သိရသည်။"]
https://yktnews.com/2024/01/138995/	ခင်ဦးမြို့နယ်၊ ပျဥ်ထောင်ရွာမှ ပျူစောထီးများ စပါးထွက်ရိတ်စဥ် ဒရုန်းဖြင့် မီးလောင်ဗုံး၊ ဗုံးသီးများ ကျဲချ တိုက်ခိုက်မှု ၄ ဦးသေဆုံး	["ခင်ဦးမြို့နယ်၊ ပျဥ်ထောင်ရွာမှ ပျူစောထီးများ စပါးထွက်ရိတ်စဥ် ဒရုန်းဖြင့် မီးလောင်ဗုံး၊ ဗုံးသီးများ ကျဲချ တိုက်ခိုက်မှု ၄ ဦးသေဆုံး", "ရန်ကုန်၊ ဇန်နဝါရီ ၈", "စစ်ကိုင်းတိုင်း၊ ခင်ဦးမြို့နယ်၊ ပျဥ်ထောင်ရွာမှ ပျူစောထီးများ စပါးထွက်ရိတ်စဥ် ဒရုန်းဖြင့် မီးလောင်ဗုံး၊ ဗုံးသီးများ ကျဲချ တိုက်ခိုက်ရာ ၄ ဦးသေဆုံးကြောင်း KhinU Special force Organization_KSO အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇန်နဝါရီလ ၇ ရက်နေ့ မွန်းလွဲပိုင်းတွင် ခင်ဦးမြို့နယ်၊ ပျဥ်ထောင်ပျူစောထီးရွာရှိ ပျူစောထီး ၂၀ ခန့်သည် အနီးအနား ကျေးရွာများရှိ ပြည်သူများ စိုက်ပျိုးထားသော စပါးခင်းများကို ရိက္ခာအနေဖြင့် ရိတ်သိမ်းနေစဥ် ရိတ်သိမ်းပြီးသော စပါးပုံကို မီးလောင်ဗုံး ၆ လုံးဖြင့် ကျဲချကာ မီးရှို့ဖျက်ဆီးခဲ့ကြောင်း သိရသည်။", "တော်လှန်ရေး တပ်ဖွဲ့များက မီးလောင်ဗုံးများ ကျဲချစဥ် ပျဥ်ထောင်ရွာအတွင်း ဝင်ပြေးလာသော ပျူစောထီးများကို ထပ်မံပြီး ဒရုန်းဖြင့် လိုက်လံပြီး ဗုံးသီးအကြီး ၅ လုံး ကျဲချ တိုက်ခိုက်ခဲ့ရာ ပျူစောထီး ၄ ဦးသေဆုံးပြီး ၆ ဦးဒဏ်ရာရရှိခဲ့ကြောင်း သိရှိရသည်။", "“အခု နံနက် ၁၀ နာရီ ၃၀ မိနစ်လောက်မှာ ပျဥ်ထောင်ရွာထဲမှာ ရုပ်အလောင်း ၄ လောင်း မြေမြုပ်နေတယ်လို့ အတွင်းသတင်းအရ သိရပါတယ်။ ဒဏ်ရာရတာ ၆ ဦးလို့ သိရတယ်” ဟု KhinU Special force Organization_KSO အဖွဲ့မှ တာဝန်ရှိသူ တစ်ဦးက ပြောဆိုသည်။", "အဆိုပါ တိုက်ခိုက်မှုကို KSO (KURDAF) တပ်ဖွဲ့၊ KURDAF ၊ ခင်ဦးမြို့နယ် ပကဖ ၊ Wolf Guerrilla Local PDF ၊ YE .U ၊ ARF(KURDAF) တို့က ပူးပေါင်း လုပ်ဆောင်ခဲ့ပြီး တော်လှန်ရေး ရဲဘော်များ အထိခိုက်မရှိ အောင်မြင်စွာ ဆုတ်ခွာနိုင်ခဲ့ကြောင်း သိရသည်။"]
https://yktnews.com/2023/03/90387/	ခင်ဦးမြို့နယ်၊ မကျီးအုပ်ရွာကို စစ်ကြောင်းထိုးလာသည့် စစ်တပ်ကို ခုခံတိုက်ခိုက်ရင်း PDF ရဲဘော် ၂ ဦးကျဆုံးကာ စစ်သား ၁၀ ဦးသေဆုံး	["ခင်ဦးမြို့နယ်၊ မကျီးအုပ်ရွာကို စစ်ကြောင်းထိုးလာသည့် စစ်တပ်ကို ခုခံတိုက်ခိုက်ရင်း PDF ရဲဘော် ၂ ဦးကျဆုံးကာ စစ်သား ၁၀ ဦးသေဆုံး", "ရန်ကုန်၊ မတ် ၂", "စစ်ကိုင်းတိုင်း၊ ခင်ဦးမြို့နယ်၊ မကျီးအုပ်ရွာကို စစ်ကြောင်းထိုးလာသည့် စစ်တပ်ကို ခုခံတိုက်ခိုက်ရင်း PDF ရဲဘော် ၂ ဦးကျဆုံးကာ စစ်သား ၁၀ ဦးသေဆုံးခဲ့ကြောင်း KURDAF တပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၂၇ ရက်နေ့ နံနက် ၈ နာရီ ၃၀ မိနစ်ခန့်တွင် ခင်ဦးမြို့နယ်၊ မြင်းဒေါင်းကျေးရွာတွင် ညအိပ်တပ်စွဲပြီး မကျီးအုပ်ကျေးရွာကို စစ်ကြောင်းထိုးလာသည့် အကြမ်းဖက် စစ်တပ်ကို ဒေသကာကွယ်ရေး တပ်ဖွဲ့များက ခုခံတိုက်ခိုက်ရင်း PDF ရဲဘော် ၂ ဦး ကျဆုံးကာ စစ်သား ၁၀ ဦးသေဆုံးခဲ့ကြောင်း၊ ထိတွေ့တိုက်ပွဲအတွင်း အကြမ်းဖက် စစ်တပ်က အီဂါနာ ဗုံးသီး ၂ လုံး ၊ ၅.၅၆ ကျည် ၁၂၀ ကျော် ၊ ၇၉ မမ ၃ လုံး တို့ဖြင့် ပစ်အား အသာစီးရယူကာ တိုက်ခိုက်ခဲ့ခြင်း ဖြစ်ကြောင်း သိရသည်။", "အဆိုပါ ထိတွေ့ တိုက်ပွဲတွင် ခင်ဦးနယ် ဒေသကာကွယ်ရေး မဟာမိတ်အင်အားစု – Kurdaf (KURDAF) အဖွဲ့ဝင် TIGER – Local People Defence Force Khin U မှ အသက် ၃၂ နှစ်အရွယ် ရဲဘော် နဂါးလေးနှင့် အသက် ၂၅ နှစ်အရွယ် ရဲဘော် ၇၆၀ တို့ ကျဆုံးခဲ့ကြောင်း ခင်ဦးနယ် ဒေသ ကာကွယ်ရေး မဟာမိတ်အင်အားစု – Kurdaf မှဟတာဝန်ရှိသူ တစ်ဦးကပြောဆိုသည်။"]
https://yktnews.com/2024/09/183977/	ခင်ဦးမြို့နယ်၊ မဒေါင်းလှရွာမှ စစ်ကောင်စီ တပ်သားများက အနီးအနားရွာကိုများ ဆက်တိုက် စစ်ကြောင်းထိုးနေ၍ PDF တပ်ဖွဲ့များနှင့် တိုက်ပွဲဖြစ်ပွားပြီး စစ်တပ်ဘက်မှ ထိခိုက်သေဆုံးမှုရှိ	["ခင်ဦးမြို့နယ်၊ မဒေါင်းလှရွာမှ စစ်ကောင်စီ တပ်သားများက အနီးအနားရွာကိုများ ဆက်တိုက် စစ်ကြောင်းထိုးနေ၍ PDF တပ်ဖွဲ့များနှင့် တိုက်ပွဲဖြစ်ပွားပြီး စစ်တပ်ဘက်မှ ထိခိုက်သေဆုံးမှုရှိ", "စစ်တပ် စစ်ကြောင်းက ကျေးရွာ ၁၃ ရွာကို မီးရှို့ဖျက်ဆီးမှု နေအိမ် ၅၀၀ ကျော် ပျက်စီး", "ရန်ကုန်၊ စက်တင်ဘာ ၁၈", "စစ်ကိုင်းတိုင်း၊ ခင်ဦးမြို့နယ်၊ မဒေါင်းလှရွာမှ အကြမ်းဖက် စစ်ကောင်စီ တပ်သားများက အနီးအနားရွာကိုများ ဆက်တိုက် စစ်ကြောင်းထိုးနေ၍ PDF တပ်ဖွဲ့များနှင့် တိုက်ပွဲဖြစ်ပွားပြီး အကြမ်းဖက် စစ်တပ်ဘက်မှ ထိခိုက်သေဆုံးမှုရှိကြောင်း ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား) က ရန်ကုန်ခေတ်သစ် မီဒီယာကို ပြောဆိုသည်။", "စက်တင်ဘာလ ၁၇ ရက်နေ့ နံနက်ပိုင်းတွင် မဒေါင်းလှရွာမှ စစ်ကြောင်းထိုးရန် ထွက်လာသော အကြမ်းဖက် စစ်ကောင်စီ တပ်သားများသည် မိုးနတ်ရွာနှင့် ဗောဓိကုန်းရွာကို ဝင်ရောက်စဉ် တော်လှန်ရေး တပ်ဖွဲ့များနှင့် ထိတွေ့ တိုက်ပွဲဖြစ်ပွားခဲ့ကြောင်း၊ ယင်း ထိတွေ့ တိုက်ပွဲအတွင်း သေဆုံးခဲ့သော အကြမ်းဖက် စစ်သား အလောင်းများနှင့် ဒဏ်ရာရရှိသူများကို စစ်ကောင်စီ တပ်သားများက မဒေါင်းလှပျူစောထီးရွာထဲကို ပြန်လည်း သယ်ယူသွားကြောင်း သိရသည်။", "“မနေ့က နံနက်ပိုင်းက ထွက်လာတဲ့ စစ်ကြောင်းက မဒေါင်းလှပျူရွာ မြောက်ဘက် မိုးနတ်ရွာနဲ့ ဗောဓိကုန်းရွာကို ဝင်ရောက်လာတုန်း တော်လှန်ရေးတပ်ဖွဲ့တွေနဲ့ ထိတွေ့ တိုက်ပွဲဖြစ်တယ်။ တိုက်ပွဲအတွင်း စစ်ခွေး အသေအပျောက်နဲ့ ဒဏ်ရာရတဲ့ကောင်တွေကို အထမ်းတွေနဲ့ မဒေါင်းလှ ပျူစောထီးရွာကို ပြန်သယ်သွားတယ်လို့သိရတယ်” ဟု ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား) က ပြောဆိုသည်။", "အဆိုပါ အကြမ်းဖက် စစ်တပ် စစ်ကြောင်းသည် စက်တင်ဘာ ၂ ရက်နေ့တွင် ငကြိုင်းရွာ၊ စက်တင်ဘာ ၃ ရက်နေ့တွင် အင်ကြင်းပင် စောကြီးရွာ၊ သနပ်စိန်ရွာ၊ ဖန်းခါးကုန်းရွာ၊ စက်တင်ဘာ ၄ ရက်နေ့တွင် ပေါက်တောရွာ၊ နှဲတွင်းရွာ၊ စက်တင်ဘာ ၅ ရက်နေ့တွင် ဆီဆုံလေးရွာ၊ စက်တင်ဘာ ၇ ရက်နေ့တွင် မဒေါင်းကြီးရွာ၊ ရွှေကာရွာ နှင့် စက်တင်ဘာ ၁၀ ရက်နေ့တွင် စည်ပုတ္တရာရွာ၊ ဂျပို့ရွာ၊ ပေါက်သင့်တုံရွာတို့ကို မီးရှို့ဖျက်ဆီးခဲ့ကြောင်း သိရသည်။", "ယင်း အကြမ်းဖက် စစ်တပ်စစ်ကြောင်း မီးရှို့ဖျက်ဆီးမှုကြောင့် ကျေးရွာ ၁၃ ရွာမှ နေအိမ် ၅၀၀ ကျော် မီးလောင်ပျက်စီးခဲ့ပြီး သောင်းနှင့်ချီသော ပြည်သူများ လက်ရှိချိန်ထိ ထွက်ပြေးတိမ်းရှောင်နေရဆဲ ဖြစ်ကြောင်း သိရှိရသည်။"]
https://yktnews.com/2024/08/180491/	ခင်ဦးမြို့နယ်၊ မုံလှရွာကို စစ်တပ်က ယနေ့ ညပိုင်း လေကြောင်းဖြင့် ဗုံးကျဲ တိုက်ခိုက်၊ သိန္နီမြို့နယ်ရှိ သံလွင်ရွာကိုလည်း စစ်တပ်က လေကြောင်းဖြင့် ဗုံးကျဲ တိုက်ခိုက်မှု နေအိမ်များ ပျက်စီး	["ခင်ဦးမြို့နယ်၊ မုံလှရွာကို စစ်တပ်က ယနေ့ ညပိုင်း လေကြောင်းဖြင့် ဗုံးကျဲ တိုက်ခိုက်၊ သိန္နီမြို့နယ်ရှိ သံလွင်ရွာကိုလည်း စစ်တပ်က လေကြောင်းဖြင့် ဗုံးကျဲ တိုက်ခိုက်မှု နေအိမ်များ ပျက်စီး", "ရန်ကုန်၊ ဩဂုတ် ၂၅", "စစ်ကိုင်းတိုင်း၊ ခင်ဦးမြို့နယ်၊ မုံလှရွာကို အကြမ်းဖက် စစ်တပ်က ယနေ့ ညပိုင်း လေကြောင်းဖြင့် ဗုံးကျဲ တိုက်ခိုက်ခဲ့ကြောင်း ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား) က ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဩဂုတ်လ ၂၅ ရက်နေ့ ည ၇ နာရီ ၅၃ မိနစ်ခန့်နှင့် ၅၈ မိနစ်ခန့်တွင် တံတားဦးမှတက်လာသည့် Yak-130 ဂျက်ဖိုက်တာ ၁ စီးက တိုက်ပွဲ ဖြစ်ပွားခြင်းမရှိသော ခင်ဦးမြို့နယ်အနောက်မြောက်ဘက်ခြမ်းရှိ မုံလှကျေးရွာကို ဗုံး ၂ လုံးကျဲချ တိုက်ခိုက်ခဲ့ခြင်းဖြစ်ကြောင်း သိရသည်။", "“ထိခိုက်မှုအခြေအနေ မသိရသေးဘူး။ စစ်ကြောင်းထိုးနေတာမရှိသလို ဘာတိုက်ပွဲမှ ဖြစ်မထားဘူး။ မုံလှရွာက ကက်သလစ် ကာဒီနယ် ချားလ်ဘိုရဲ့ ကျေးရွာပါ။ ခရစ်ယာန်ဘာသာဝင်တွေနေထိုင်တဲ့ကျေးရွာပါပဲ ပြည်သူတွေ ရွာထဲမှာရှိနေတယ်။လက်ရှိ ထိခိုက်မှု ရှိမရှိ ဆက်လက်စုံစမ်းနေဆဲပါ။ ဖုန်းတွေက ဘယ်လိုမှဆက်သွယ်လို့မရသေးဘူး” ဟု ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား) က ပြောဆိုသည်။", "အလားတူ ရှမ်းပြည်နယ်၊ သိန္နီမြို့နယ် သံလွင်ရွာရှိ အကြမ်းဖက် စစ်တပ်က တိုက်ပွဲဖြစ်ပွားခြင်းမရှိလဲ လေကြောင်းဖြင့် ဗုံးကျဲ တိုက်ခိုက်ခြင်းကြောင့် နေအိမ်များ ပျက်စီးခဲ့ကြောင်း MNDAA က ပြောဆိုသည်။", "သြဂုတ်လ ၂၄ ရက်နေ့ ညနေ ၃ နာရီ ၄၀ မိနစ်ခန့်တွင် အကြမ်းဖက် စစ်တပ်က တိုက်ပွဲဖြစ်ပွားခြင်းမရှိဘဲ လျင်ဟော်ဒေသရှိ သံလွင်ရွာကို လေကြောင်းဖြင့် ဗုံးကျဲ တိုက်ခိုက်ခဲ့ခြင်းဖြစ်ကြောင်း သိရသည်။", "အကြမ်းဖက် စစ်တပ် လေကြောင်းက တိုက်လေယာဉ်ဖြင့် ဗုံးသီး ၂ လုံး ကျဲချ တိုက်ခိုက်ခဲံ့ခြင်းကြောင့် ကျေးရွာအတွင်းရှိ နေအိမ် ၃ လုံး ထိမှန်ကာ ပျက်စီးခဲ့ကြောင်း၊ နေအိမ်များ ထိခိုက်ပျက်စီးခဲ့သော်လည်း ပြည်သူများ ထိခိုက်သေဆုံးမှုမရှိကြောင်း သိရှိရသည်။"]